«Давлат ҳар бир соҳада ўз иштироки чегараларини аниқлаб олиши керак» – Газета.uz\n21 феврал 2020, 10:04 Сиёсат\nЎзбекистон президенти Шавкат Мирзиёев лицензия ва рухсатномалар сонини икки-уч мартага қисқартиришни топширди. Адлия вазири Русланбек Давлетов душанба куни бўлиб ўтган йиғилишдан сўнг «Ўзбекистон 24» телеканалига берган интервьюсида бу ҳақда маълум қилди.\nҲозирги кунда Ўзбекистонда лицензияланиши керак бўлган 266 турдаги фаолият ва 138 турдаги рухсат бериш тартиб-таомиллари мавжуд. Уларнинг рўйхати қайта кўриб чиқилгандан сўнг, жисмоний ва юридик шахсларнинг ҳуқуқ ва манфаатларига, шунингдек жамоат хавфсизлигига путур етказадиган соҳалардагина лицензия берилади, дея қайд этди вазир.\n«Давлат ҳар бир соҳада ўзининг иштирок этиш чегараларини белгилаб олиши керак. Ушбу фаолиятни тартибга солувчи қонун 20 йил олдин қабул қилинган. Шунинг учун биз ягона ҳужжат — лицензиялаш ва рухсат бериш тизимини комплекс тартибга солиш бўйича алоҳида кодексни ишлаб чиқиш топширилди», — дея хабар қилди Русланбек Давлетов.\nШавкат Мирзиёев йиғилишда 33 давлат органи лицензия бераётганини таъкидлади. Масалан, Қурилиш вазирлиги 35 тадан ортиқ, Ахборот технологиялари ва коммуникацияларини ривожлантириш вазирлиги — 34 та, Таълим сифатини назорат қилиш давлат инспекцияси — 438 та, Соғлиқни сақлаш вазирлиги — 80 га яқин лицензиялар беради.\nАввалроқ биз йиғилишда хорижий тажрибада лицензиялаш ўрнига хабардор қилиш, мажбуриятни суғурталаш, ўзини-ўзи бошқариш, техник тартибга солиш каби муқобил усуллар мавжудлиги таъкидлаб ўтилганини хабар қилган эдик. Хусусан, риэлторлик, аудиторлик, суд бошқарувчилиги каби фаолият турлари билан шуғулланувчиларнинг жавобгарлигини суғурталаш ёки ўз-ўзини бошқариш тизимларига ўтказиш мумкин.


Қовун - Hidoyat.uz\nАсосий саҳифа Мақолалар Қовун\nЧоп этилди Noyabr 4, 2019 Қовунda fikr bildirishni o'chirish\nМастура ошхонада куймаланиб юрганди. Мактабдан келган қизи Нодира хонтахтада турган яримта қовунни кўриб қувониб кетди.\n– Ойи, чой ичмасдан шуни еб қўя қоламан. Апил-тапил еб ўрнидан тураётганида онаси тўхтатди:\n– Энди, қизим, яна бир қовунни сўй-да, тилимлаб қўй.\n– Йўқ, – деди она. – Ҳали замон янганг ишдан келса, қовунни кўриб кўнгли тусаса, ўзи сўйиб еёлмайди.\n– Нега энди? Ана турибди-ку, сўйиб еяверади-да.\n– Янги келин, ўзи бунга уялади-да, болам. Шунинг учун тилимлаб қўйсанг, тортинмайди.\nҚиз меҳрибон онасидан яна бир чиройли таълим олди.\n«Мўминалар» журналининг 2019 йил, 3-сонидан\nТарра (узун бодринг)ни хурмога қўшиб ейишнинг ҳикмати


Самолёт ойнаси ёрилиб, учувчи ундан чиқиб кетди - zarnews.uz\n1990 йилнинг 10 июнида Буюк Британиянинг “British Airlines 5390” рейси Бирмингемдан Испаниянинг Малага шаҳрига жўнади. Бортда 81 йўловчи ва 6 нафар экипаж аъзози бор эди. Парвоз пайтида учувчилар кабинасининг олд ойнаси ёрилиб, борт капитани Ланкастер учиб чиқиб кетди. Унингоёғи руль ва бошқарув панели орасида илиниб қолиб, ўзи эса орқаси билан самолёт фюзеляжининг ташқари қисмига тақаб қўйилди. Самолёт учувчининг ярим танаси чиқиб турганча шу ҳолда ерга қўнди.\nСамолётдан учиб кетмаслиги учун стюарт Найжел Огден қўнишга қадар капитанни оёғини ушлаб туриши керак эди. У тезлик ва босим оғирлиги остида капитаннинг аллақачон ўлганига ишонарди, кучи етмаётганлигини сезган Найжел уни қўйиб юбормади ва бошқа бортпроводникларни ҳам ёрдамга чақирди. Чунки капитан корпус двигателига тушиб, ёниб кетиши эҳтимоли бор эди ва бу лайнернинг хавфсиз қўниш имкониятини камайтирарди.\nИккинчи учувчи Атчисон диспетчер билан алоқа ўрнатишга муваффақ бўлди. Самолёт Саунтгемптон аэропортига юборилди ва муваффақиятли қўндирилди. Ланкастер шифохонага эвакуация қилинди, йўловчиларнинг ҳеч бири жабрланмади.\nСамолёт қўнганига кўп вақт ўтмай Ланкастер ҳушига келди. Шифокорлар унинг соғлиғига жиддий хавф йўқлигини билдириб, унга чап қўли бармоғи ва ўнг қўли икки жойидан сингани, совуқ уриши ва шок ҳолати ташхисини қўйишди. Стюарт Найжел Огден эса ҳалокатдан бешикаст, бир-икки жойи кўкариб, майда кесилишлар билан қутулди.\nБеш ойдан сўнг Ланкастер яна самолёт штурвалига ўтириб, уни бошқаришни бошлади. У 55 ёшигача British Airways авиакомпаниясининг учувчиси бўлиб хизмат қилди ва шундан кейин нафақага чиқди.\nAAIB терговининг якуний ҳисоботи 1992 йилнинг 1 февралида эълон қилинди.\nТекширув давомида терговчилар самолёт жўнашидан 27 соат олдин унга янги пешойна ўрнатилганлиги ва ушбу фавқулодда рейс алмашувдан сўнг биринчи бўлганини, ойнани мустаҳкамлаган 90 мурватдан 84 таси керакли диаметрдан кичикроқ бўлганлигини аниқлашди. Парвоз пайтида кабина ва ташқаридаги ҳаво босимидаги тафовут оқибатида олд ойна сиқиб чиқарилган.\nҚолган болтларнинг йўғонлиги тўғри диаметрга эга бўлиб, керак бўлганидан 2,5 миллиметр қисқа эди. Бу мурватлар тўрт йил давомида олдинги олд ойна ўрнатилишида ҳам ишлатилганлиги маълум бўлди.\nБундан ташқари, AAIB Бирмингем аэропортидаги British Airways авиакомпаниясининг техник базаси смена бошлиғи томонидан нотўғри ўрнатилгани ҳалокатга сабаб бўлди, деган хулосага келди. У ҳужжатларни текшириш ўрнига, омбордан олган болтлар олдингиси билан бир хил деб ўйлаб, бир ўлчовга хато қилган.\nAAIB шунингдек, авиакомпания томонидан яна бир қанча қоидаларнинг бузилиши ва техник ходимлар иши устидан етарли назорат қилинмаслик ҳолатларини қайд этди.\nУшбу ҳалокатдан сўнг British Airways 5390 рақамли рейсдан фойдаланмай қўйди.


Бош сахифа > Янгиликлар > Халқ билан мулоқотнинг самарали тизими\nХалқ билан мулоқотнинг самарали тизими\n“Халқ билан мулоқот ва инсон манфаатлари йили”да халқ билан мулоқот қилишнинг самарали тизими яратилди. Бугун давлат ва нодавлат ташкилотлари мутасаддиларининг хонадонма-хонадон юриб, аҳолининг ижтимоий аҳволини ўрганаётганлиги, улар билан дилдан суҳбат қуриб, муаммоларини жойида ижобий ҳал этаётганлиги халқимизнинг жамиятдан рози бўлишини таъминлаётир.\nХалқ рози бўлса ишимизда унум ва барака бўлади. Давлатимиз раҳбари томонидан илгари сурилган бу ҳаётий шиор бугун ҳар бир раҳбар фаолиятида дастуриламалга айланди.\nҚизилтепа тумани Навоий вилоятининг тадбиркорлик ва кичик бизнес соҳаси ривожланган, қишлоқ хўжалиги, ишлаб чиқариш тармоғида катта мактаб яратилган ҳудуд ҳисобланади. Шу боис, бу замин аҳолисининг турмуш фаровонлиги ҳам тобора юксалиб бораяпти.\nҲудудда аҳоли билан бўлиб ўтаётган учрашувлар, суҳбатлар, очиқ мулоқтлар асносида фуқаролардан келиб тушаётган бир қатор муаммоларга ечим топилиб, уларнинг мурожаатлари қаноатлантирилмоқда.\nВанғози туманнинг энг обод ва кўркам ҳудудидир. Бугун ушбу ҳудуддаги 8 та маҳалла фуқаролар йиғинида 21 минг нафардан ортиқ аҳоли тинч-тотув, аҳил ва ҳамжиҳатликда ҳаёт кечирмоқда.\nБугун улкан бунёдкорлик ишлари амалга оширилган, кўркам қиёфа касб этган ушбу маскан шаҳарларга хос салобат тўкиб турибди.\nКуни кеча вилоят ҳокимлиги мутасаддилари томонидан мазкур ҳудуддаги “Тожикон” маҳалласида сайёр қабул ўтказилди. Ўтказилган сайёр қабулга Ванғозининг барча маҳаллалари аҳолиси иштирок этиб, ўзларини қийнаётган муаммолар ва ечимталаб масалалари билан ўртоқлашди.\nАҳоли мурожаатларини таҳлил этадиган бўлсак, аксарияти йўл қурилиши, таъмирланиши, ичимлик суви масаласи, кредит, электр таъминотидаги узилишларни ташкил этди.\nЭнг эътиборлиси, ҳар бир мурожаат сайёр қабул давомида мутасаддилар томонидан ўз жойида ижобий ҳал этилиб, бир қатор мурожаатлар юзасидан фуқароларга қонуний тушунтиришлар берилди.\n— Мен сайёр қабулда қишлоғимиз аҳли номидан Тожикон қишлоғининг ички йўлини таъмирлаш масаласида мурожаат этдим. Келгуси йил 1-чоракда туман дастурига киритилиб, йўллимизни таъмирланиши тегишли масъуллар томонидан билдирилди. Ва бу борада атрофлича ҳуқуқий тушунча берилди. Биз мурожаатимиздан қаноатландик, — дейди “Тожикон” маҳалла фуқаролар йиғини фаоли Саноқул Жабборов.\n“Оқмачит” маҳалла фуқаролар йиғинида яшовчи Роза Низомова 7 йилдирки турмуш ўртоғи ва икки нафар фарзанди билан уй-жойга муҳтож бўлиб, ижарада яшаб келаётган эди. Ижарама-ижара яшаш қанчалик ташвишли эканлигини бу жараённи бошидан ўтказганлар билади. Айни пайтда тумандаги 13-мактабгача таълим муассасасида фаолият кўрсатаётган Роза Низомова ва туман Ободонлаштириш бўлимида фаолият кўрсатаётган унинг турмуш ўртоғи Жўрабек Муродовнинг қувончи чексиз. Уларнинг туман ҳокимлигига қилган мурожаати қаноатлантирилиб, қишлоқларда намнуавий лойиҳа асосида қурилаётган 2-сотихли уй-жойлардан олиш бахтига муяссар бўлди.\n— Бу йил бизнинг оиламиз учун жуда омадли келди. Намунавий лойиҳа асосидаги қулай ва орзон уй-жойлардан олиш бахтига муяссар бўлдик. Айни пайтда бошланғич тўловларини шакллантирдик. Яқинда янги уйимизга кўчиб ўтамиз. Биз учун шундай имкониятлар яратиб бераётган Президентимиздан чексиз миннатдормиз, — дейди Роза Низомова.\nФуқаро мурожаатлари сайёр қабуллар, халқ билан бўлаётган очиқ мулоқотларда ўз ечимини топаётганлиги аҳоли турмуш фаровонлигини янада юксалтиришга хизмат қилмоқда.\nВилоят ҳокимлиги Ахборот хизмати.\nКўрилганлар сони: 3233


Кеча Хоразмда мухлислар жунбушга келишди / CHAMPIONAT.asia\n23:10Марсело ўрнига Азар 0 22:54Погба: "Биз ўтган ўйинларни ёддан чиқаришимиз керак" 1 22:39Давид Силва: "Манчестер Сити"ни доимо соғинаман" 2 22:22Фоден: "Гринвуд доим гол уриш ҳақида ўйлайди" 7 22:08Жасурбек Яхшибоев: "БАТЭ, "Динамо-Брест" клубларидан таклиф бўлди, лекин мен "Шахтёр"да ўйнашни хоҳладим" 14 22:00Ривалдо: “ВАР ва “Реал” ҳақида гапириб, Бартомеу мухлислар олдида ўзини оқламоқчи бўлмоқда, у ОАВни чалғитмоқчи” 13 21:45Коронавирусга гумон қилинган Винисиус такрорий тестдан ўтди 0 21:30Хасимото ўрнига Осако. “Ростов” трансфер қилинган янги футболчисини “Вердер” форварди билан адаштириб юборди 1 21:05АПЛ. “Тоттенхэм”, “Эвертон” ва бошқа жамоаларнинг бошланғич таркиби маълум 2 21:00Coca Cola Суперлигаси. 8-турнинг энг чиройли голлари ТОП-5 2 20:55Пикенинг “Камп Ноу”га велосипедда келгани “Барселона” афсонасини ғазаблантирди 7 20:30“Тоттенхэм”нинг XXI асрдаги энг яхши ҳужумчилар ўнлиги эълон қилинди 3 20:14“Гент” Шомуродовни 5 млн еврога сотиб олмоқчи бўлди, аммо “Ростов” бунга рози бўлмади 23 19:53U-19 Осиё чемпионатидаги рақибимиз Эронда мураббий ўзгарди 0 19:50Франция чемпионатининг янги мавсумига қуръа ташланди 1\nКеча Хоразмда мухлислар жунбушга келишди\n13 июн 2019 11:17\nТеглар : МашъалХоразмА ПРО-Лига\nКеча А ПРО-лиганинг 10-туридан ўрин олган "Хоразм" - "Машъал" учрашуви бўлиб ўтди.\nУнда "Машъал" 4:3 ҳисобида ғалабага эришди. Хоразмлик мухбиримизнинг маълум қилишича баҳс якунлангач стадионга келган мухлислар жунбушга келишди. Улар майдонга турли буюмлар отишди. "Машъал" футболчилари ва ҳакамлар томонига нарсалар отилди. Хаттоки кийим алмаштириш хонасигача кириб келган мухлислар ҳакамга қўл кўтаришга уринишди.\nМаълумот учун, учрашувни Исҳоқ Ибрагимов бошчилигидаги ҳакамлар бошқариб боришди. Ҳозирча ПФЛ бу борада ҳеч қандай баёнот билан чиққани йўқ.\nБиринчи лига учрашувлари 1 августга қадар қолдирилди 6\nЛуис Суарес: "Бизнинг мақсад - олдиндаги 3та ўйинда ҳам ғалаба қозониш. "Реал"нинг хато қилишини кутамиз" 14\nПРО лига. "Зомин" - "Шўртан" учрашувидан ГАЛЕРЕЯ 3\nКарикатура: "Милан" "Ювентус"нинг чемпионликка эришишини кечиктирди 3


Яқинда бир таниш аёл билан суҳбатлашиб, бунга яна бир бор амин бўлдим. Унинг ўғли айни балоғат ёшида экан. Кичиклигидан бироз қайсар бу бола охирги вақтларда масъулиятсиз, ҳамма нарсага бепарво қараётгани онасини қаттиқ ташвишга солгани шундоққина сезилиб турарди.\n— Бирор иш буюрадиган бўлсам, чала-ярим эшитади, қарабсизки, маромига етказиб бажармайди, — дейди она. — Бунинг ортидан дадасидан гап эшитгани-эшитган. Ота-боланинг ўзаро муносабатларида пайдо бўлаётган тушунмовчиликлар менга тинчлик бермасди. Бир куни синф раҳбарига вазиятни тушунтириб, ёрдам сўрадим. Унинг маслаҳати билан эр-хотин камчилигимиз нимада эканини тушундик. Биз ўғлимизга доим ўз қарорларимиз ва буйруғимизни ўтказиб, унинг мустақил фикр билдиришига, эркин ҳаракат қилишига имкон бермаган эканмиз. Бу хатони тўғрилаш учун турмуш ўртоғим билан гаплашиб, узоқ таҳлил қилдик. Фарзандимизга ҳам имкон бериш, ўй-хаёллари билан ўртоқлашиш керак, деган қарорга келдик. Шу кундан бошлаб ўғлимга худди катта одамдек муомала қилишни бошладик. Оила даврасида унга ҳам сўз бериб, мулоҳазаларини тингладик. Маъқулларини инобатга олдик. Қарабсизки, у ҳам кутганимиздек, бутунлай ўзгарди. Ҳозир дадасининг ишонган тоғи, ёрдамчисига айланган.\nАлбатта, балоғат ёшидаги болага билдирилган ишончнинг аҳамияти жуда муҳим. Бу даврда бола атрофдагиларнинг эътибор ва қўллаб-қувватлашини ҳис қилиши унга куч ва қатъият бағишлаши психологияда ўз исботини топган ҳақиқат. Шу масалага янада ойдинлик киритиш мақсадида ўсмирнинг ҳам бу борадаги фикрлари ва кечинмаларини билишга қизиқдик.\n— Дадам билан ойим негадир тўсатдан ўзгариб қолди, — дейди ўсмир. — Уларнинг муомаласидан кейин хатти-ҳаракатларимдан ўзим уялиб кетдим. Олдин ёш болага ўхшаб ҳеч ишга бўйним ёр бермасди. Дадамнинг худди катталардек мендан фикр сўраши, чин дилдан билдирган ишончи кўзимни очди. Улғайиб қолганимни тушундим. Ортимда ишонч билдираётган яқинларим борлиги бу туйғуни ич-ичимдан ҳис қилишга ундаяпти.\nБиргина бу ўсмирнинг эмас, бошқа кўплаб балоғат давридаги болаларнинг фикри билан қизиққанимизда, ота-онасининг ҳурмати ва эътиборини қозониш уларнинг зиммасига катта масъулият юклашига яна бир бор ишончимиз комил бўлди. Айниқса, ота-онаси билан ўзини яқин дўстдек тутадиган боланинг ҳаётий қарорлари, мақсад ва орзулари бошқаларникидан кўра анча каттароқ бўлар экан.\nУмрнинг балоғат палласидаги ўтиш даври ўзининг қийинчиликлари ва синовлари билан анча мураккаб. Бу довонни босиб ўтиш эса ота-она ва фарзандга бирдек масъулият юклайди. Энг аввало, ҳар икки томон бир-бирини тинглай билиши, тушуниши керак. Шундагина оилаларда бирдамлик, жамиятда фаровонлик ҳукм суради.\n16:10, 29.11.2018 ✔259\n11:31, 04.10.2018 ✔400\n11:42, 20.09.2018 ✔427\n✔ 259  16:10, 29.11.2018\n✔ 400  11:31, 04.10.2018\n✔ 427  11:42, 20.09.2018\n✔ 843  15:08, 16.02.2018\n✔ 958  14:38, 01.02.2018


Россия полицияси Москва вилоятида ўтказган рейд жараёнида 13 минг ноқонуний муҳожирни фош қилди\n18:35 / 09.09.2015\nРоссиянинг Москва вилояти Орехово-Зуевский туманида олиб борилган рейд натижасида полиция томонидан 13 минг нафар атрофидаги ноқонуний муҳожирлар яшаётгани аниқланди. Москва вилояти полицияси матбуот хизматининг ТАСС ахборот агентлигига берган маълумотига кўра, ҳудуддаги ноқонуний муҳожирларни аниқлаш бўйича амалиёт 1-9 сентябрь кунлари бўлиб ўтган.\nМаълумотларга кўра, текширувлар жараёнида хориж фуқароларининг гавжум яшаш жойлари, автосервислар, умумий овқатланиш нуқталари, савдо расталари, омборхона иншоотлари ва автобазалар кўздан кечирилган.\n“Полиция ходимлари рейд вақтида 12974 муҳожирга нисбатан турли қонунбузарликлар, жумладан, Россия миграцион қонунчилигининг бузилиши юзасидан маъмурий далолатномалар тузилди. Қарийб 400 ноқонуний муҳожир суд қарори билан Россия Федерациясидан чиқариб юборилади”, – дея маълум қилди матбуот хизмати.\nПолиция, шунингдек, 158та хонадон эгалари томонидан хориж фуқароларини рўйхатдан ўтказиш сохталаштирилганини аниқлади.


Кардура | medu.uz - Дорилар ҳақида маълумотлар ўзбек тилида\nHome Йўриқномалар Кардура\nПрепаратнинг савдо номи: Кардура\nТаъсир этувчи модда (ХПН): доксазозин\nфаол модда: доксазозин мезилати 1,213 мг / 2,430 мг / 4,850 мг (1 мг, 2 мг, 4 мг доксазозинга эквивалент)\n1 мг ва 2 мг ли таблеткалар\n1,200 мг карбоксиэтилкрахмал натрий, 40,000 мг лактоза моногидрати, 76,382 мг/75,170 мг микрокристалл целлюлоза, 1,080 мг магний стеарати, 0,120 мг натрий лаурилсульфати.\n4 мг ли таблеткалар\nКарбоксиэтилкрахмал натрий 2,400 мг, лактоза моногидрати 80,000 мг, микрокристалл целлюлоза 150,350 мг, магний стеарати 2,160 мг, натрий лаурилсульфати 0,240 мг.\n1 мг ли таблеткалар: оқ, думалоқ, икки томонлама қавариқ таблеткалар, бир томонида – “CN 1” гравировкаси, бошқа томонида – Pfizer гравировкаси бор.\n2 мг ли таблеткалар: оқ, овал, икки томонлама қавариқ таблеткалар, бир томонида – “CN 2“гравировкаси ва рискаси, бошқа томонида – Pfizer гравировкаси бор.\n4 мг ли таблеткалар: оқ, ромбсимон, икки томонлама қавариқ таблеткалар, бир томонида – “CN 4” гравировкаси ва рискаси, бошқа томонида – Pfizer гравировкаси бор.\nФармакотерапевтик гуруҳи: альфа1-адреноблокатор\nАТХ коди: С02СА04\nПростата безининг хавфсиз гиперплазияси\nПростата безининг хавфсиз гиперплазияси (ПБХГ) нинг симптомлари бўлган беморларга доксазозинни буюриш, уродинамика кўрсаткичларини анча сезиларли яхшиланишига ва касаллик симптомларини яққоллигини сусайишига олиб келади. Препаратнинг бу таъсирини простата безининг стромаси ва капсуласи, қовуқ бўйинчасида жойлашган α1-адренорецепторларини селектив блокадаси билан боғлиқ деб ҳисоблайдилар.\nДоксазозин простата безида жойлашган α1-адренорецепторларининг тахминан 70% ташкил қилувчи α1-адренорецепторларининг 1А кичик гуруҳининг самарали блокатори эканлиги исботланган. Унинг ПБХГ бўлган пациентлардаги таъсири айнан шу билан тушунтирилади.\nДоксазозин билан даволашнинг бир маромда ушлаб турувчи самараси ва унинг хавфсизлиги препарат узоқ муддат (масалан, 48 ойгача) қўлланганида исботланган.\nАртериал гипертензияси бўлган беморларда доксазозинни қўллаш умумий периферик қон томирлар қаршилигини пасайиши натижасида артериал босимни (АБ) анча аҳамиятли пасайишига олиб келади. Бу самарани пайдо бўлишини қон томирлар тўрида жойлашган α1-адренорецепторларини селектив блокадаси билан боғлиқ деб ҳисоблайдилар. Препарат суткада 1 марта қабул қилинганида клиник аҳамиятга эга бўлган гипотензив самара 24 соат давомида сақланиб туради, АБ аста-секин пасаяди: максимал самара одатда препарат ичга қабул қилинганидан кейин 2-6 соатдан сўнг кузатилади. Артериал гипертензияси бўлган беморларни доксазозин билан даволашда АБ “ётган” ва “турган” ҳолатда бир хил бўлган.\nНоселектив α-адреноблокаторлардан фарқли равишда доксазозин билан узоқ муддатли даволашда препаратга толерантлик ривожланмаслиги аниқланган. Самарани бир маромда ушлаб турувчи даволашни ўтказишда қон плазмасида рениннинг фаоллигини ошиши ва тахикардия кам учрайди.\nДоксазозин қоннинг липид профилига ижобий таъсири юқори зичликдаги липопротеидларнинг умумий холестеринга нисбатини аҳамиятли ошириши ва умумий триглицеридлар ва умумий холестерин миқдорини аҳамиятли пасайтириши билан ифодаланади. Шу боисдан у кўрсатилган кўрсаткичларга ижобий таъсир қилмайдиган диуретиклар ва β-адреноблокаторларга нисбатан афзалликка эга. Артериал гипертензия ва қонда липид профилини юрак ишемик касаллиги билан аниқланган боғлиқлигини ҳисобга олиб, доксазозинни қабул қилиш фонида АБ ва липидлар миқдорини нормаллашиши юрак ишемик касаллигини ривожланиш хавфини пасайишига олиб келади.\nДоксазозин билан даволаш, чап қоринча гипертрофиясини регрессиясига, тромбоцитлар агрегациясини сусайишига ва плазминогеннинг тўқима активаторининг фаоллигини кучайишига олиб келиши кузатилган. Бундан ташқари, доксазозин глюкозага толерантликни бузилиши бўлган пациентларда инсулинга сезувчанликни ошириши аниқланган.\nДоксазозин ножўя метаболик самараларга эга эмас ва бронхиал астма, қандли диабет, юракнинг чап қоринчаси етишмовчилиги ва подаграси бўлган беморларда қўлланиши мумкин.\nIn vitro шароитдаги тадқиқотлар доксазозиннинг 6’ ва 7’- гидроксиметаболитларини 5 микромоль концентрацияда антиоксидантлик хусусиятларини кўрсатди.\nАртериал гипертензияси бўлган беморларда ўтказилган назоратли клиник тадқиқотларда доксазозин билан даволаш эректил функцияни яхшиланиши билан кечган. Бундан ташқари, доксазозин қабул қилган беморларда эректил функцияни қайта бузилишлари, антигипертензив воситаларни қабул қилган пациентларга нисбатан камроқ аниқланган.\nДоксазозин терапевтик дозаларда ичга қабул қилинганидан кейин яхши сўрилади; унинг қондаги концентрацияси тахминан 2 соатдан кейин максимумга етади.\nДоксазозин қон плазмаси оқсиллари билан тахминан 98% га боғланади.\nДоксазозиннинг бирламчи метаболизмининг йўллари О-деметилизация ва гидроксилизация ҳисобланади.\nҚон плазмасидан чиқарилиши 22 соатлик якуний ярим чиқарилиш даври билан икки фазали бўлади, бу препаратни суткада 1 марта буюриш имконини беради. Доксазозин фаол биотрансформацияга учрайди; фақат дозанинг 5% дан камроғи ўзгармаган ҳолда чиқарилади.\nМахсус пациентлар гуруҳида қўлланилиши\nКекса пациентлар ва буйрак етишмовчилиги бўлган беморларда ўтказилган фармакокинетик тадқиқотларнинг маълумотлари бўйича препаратнинг фармакокинетикаси ёш ва буйрак функцияси нормал бўлган беморларникидан сезиларли фарқ қилмайди.\nФақат жигар функциясини бузилиши бўлган пациентларда ва жигар метаболизмини ўзгартириш қобилиятига эга препаратлар (масалан, циметидин) таъсирини ўрганишда олинган чекланган маълумотларгина бор. Жигар функциясини ўртача бузилиши бўлган 12 нафар беморда ўтказилган клиник тадқиқотлар доксазозинни бир марта қўллаш “концентрация/вақт” эгри чизиғи остидаги майдонни (AUC) 43% га ошиши ва ҳақиқий перорал клиренсини 40% га камайиши билан кечган. Жигар функциясини бузилиши бўлган пациентларда, жигарда тўлиқ биотрансформацияга учрайдиган бошқа дори воситалари каби доксазозинни буюришда эҳтиёткорликка риоя қилиш керак (“Махсус кўрсатмалар” бўлимига қаранг).\nсийдик оқимини тутилишини ва ПБХГ билан боғлиқ симптомларни даволаш учун;\nартериал гипертензияда (мажмуавий даволаш таркибида) қўлланилади.\nКардура препарати эрталаб ҳам, кечқурун ҳам буюрилиши мумкин ва ичга қабул қилиш учун мўлжалланган.\nПостурал гипотензия ва/ёки синкопал ҳолат (ҳушдан кетиш) ривожланишини минимумга етказиш учун Кардура препаратини тавсия қилинган бошланғич дозаси суткада 1 марта 1 мг ни ташкил қилади (“Махсус кўрсатмалар” бўлимига қаранг). Уродинамика кўрсаткичларининг индивидуал ўзига хос хусусиятлари ва ПБХГ симптомларининг мавжудлигига қараб, дозани 2 мг гача, сўнгра 4 мг гача ва тавсия қилинган максимал 8 мг дозагача ошириш мумкин. Дозани ошириш учун тавсия қилинган интервал 1-2 ҳафтани ташкил қилади. Одатда тавсия қилинган доза суткада 1 марта 2-4 мг га тенг.\nДозалаш суткада 1 мг дан 16 мг гача ўзгариб туради. Постурал гипотензия ва/ёки синкопал ҳолат (ҳушдан кетиш) (“биринчи доза” феномени) ривожланишини минимумга етказиш учун даволашни 1 ёки 2 ҳафта давомида суткада 1 марта 1 мг дан бошлаш тавсия қилинади (“Махсус кўрсатмалар” бўлимига қаранг). Биринчи доза қабул қилинганидан кейин пациент 6-8 соат давомида АБ ни мониторингини ўтказиши лозим. Бу, “биринчи доза” феномени ривожланиши, айниқса бундан аввалги диуретикларни қабул қилиш фонидаги яққол феноменни ривожланиши мумкинлиги туфайли талаб этилади.\nКейинги 1 ёки 2 ҳафта давомида доза суткада 1 марта 2 мг гача оширилиши мумкин. АБ ни исталган пасайишига эришиш учун, агар зарурати бўлса, пациентни препарат қабул қилишга бўлган реакциясининг яққоллигига қараб, қабул қилишдаги бир хил интервалларга амал қилиб, суткалик дозани аста-секин 4 мг, 8 мг ва максимал 16 мг гача ошириш керак. Одатда доза суткада 1 марта 2-4 мг ни ташкил қилади.\nАгар даволашга диуретик ёки бошқа гипотензив восита қўшилаётган бўлса, Кардура препаратининг дозасига пациентнинг ҳолатига қараб, кейинчалик уни шифокор назорати остида титрлаш шарти билан тузатиш киритилади.\nАгар Кардура препарати билан даволаш бир неча кунга тўхтатилган бўлса, препаратни қўллашни қайтадан бошлашни бошланғич дозадан бошлаш керак.\nКекса ёшдаги пациентларда қўлланиши.\nБуйрак етишмовчилиги бўлган беморларда доксазозиннинг фармакокинетикаси ўзгармайди, препаратнинг ўзи эса, мавжуд буйрак дисфункциясини ёмонлаштирмайди, шунинг учун бундай беморларда у одатдаги дозаларда қўлланади.\nЖигар етишмовчилигида қўлланиши\nЭҳтиёткорликка риоя қилиш керак (“Махсус кўрсатмалар” бўлимига қаранг)\nКардура препаратини болаларда қўллаш тажрибаси йўқ.\nНохуш реакцияларнинг учраш тез-тезлиги қуйидаги тасниф бўйича келтирилган:\nТез-тез: ≥1% ва <10%\nТез-тез эмас: ≥0,1% ва <1%\nКам ҳолларда: ≥0,01% ва <0,1%\nЖуда кам ҳолларда: <0,01%\nНазоратли клиник тадқиқотларнинг маълумотлари бўйича, ПБХГ бўлган беморларда кузатилган ножўя реакциялар артериал гипертензияси бўлган беморлардаги каби бўлган.\nПрепаратни постмаркетинг қўллаш даврида қуйидаги ноҳуш реакциялар тўғрисида хабар берилган:\nҚон яратиш ва лимфатик тизими томонидан: жуда кам ҳолларда – лейкопения, тромбоцитопения.\nЭшитиш аъзоси ва вестибуляр аппарати томонидан: тез-тез эмас – қулоқларни шанғиллаши.\nКўриш аъзоси томонидан: тез-тез – ранг ажратишни бузилиши, тез-тез эмас – атоник камалак парда синдроми.\nМеъда-ичак йўллари томонидан: тез-тез – қоринда оғриқ, диарея, диспепсия, оғиз бўшлиғи шиллиқ қаватини қуриши; тез-тез эмас – метеоризм, қабзият, қусиш.\nЖигар томонидан: жуда кам ҳолларда – холестаз, гепатит, сариқлик.\nИммун тизими томонидан: жуда кам ҳолларда – анафилактик реакциялар\nЛаборатор кўрсаткичлар: тез-тез эмас – тана вазнини ошиши; жуда кам ҳолларда – “жигар” трансаминазалари фаоллигини ошиши.\nМоддалар алмашинуви томонидан: тез-тез эмас – анорексия\nТаянч-ҳаракат аппарати томонидан: тез-тез эмас – артралгия, белда оғриқ, мушак спазмлари, мушак кучсизлиги, миалгия.\nМарказий ва периферик нерв тизими томонидан: тез-тез – парестезия; тез-тез эмас – гипестезия, тремор\nРуҳият томонидан: тез-тез – қўзғалиш, безовталик, уйқусизлик; тез-тез эмас – депрессия.\nСийдик чиқариш йўллари томонидан: тез-тез эмас – сийишни тезлашиши, полиурия, сийдикни тута олмаслик; жуда кам ҳолларда – дизурия, гематурия, никтурия.\nРепродуктив тизими томонидан: тез-тез эмас – гинекомастия, импотенция, приапизм; жуда кам ҳолларда – ретроград эякуляция.\nНафас тизими томонидан: ҳансираш, ринит; тез-тез эмас – йўтал, бурундан қон кетиши; жуда кам ҳолларда – мавжуд бронхоспазмни зўрайиши,\nТери қопламалари томонидан: тез-тез эмас – алопеция, терини қичишиши, тери тошмаси, пурпура; жуда кам ҳолларда – эшакеми\nЮрак-қон томир тизими томонидан: тез-тез эмас – юз терисига қон “оқиб келишлари”, АБ пасайиши, постурал гипотензия\nБошқалар: тез-тез эмас – турли локализацияли оғриқлар.\nНазоратли клиник тадқиқотларда Кардура препаратини постурал турга киритиш мумкин бўлган (камдан-кам ҳушдан кетиш билан боғлиқ бўлган) ёки носпецифик ножўя реакциялари кўпроқ кузатилган, улар қуйидагиларни ўз ичига олган:\nЭшитиш аъзоси ва вестибуляр аппарати томонидан: тез-тез – вертиго.\nМеъда-ичак йўллари томонидан: тез-тез – кўнгил айниши\nМарказий ва периферик нерв тизими томонидан: жуда тез-тез – бош айланиши, бош оғриғи; тез-тез – постурал бош айланиши (биринчи доза қабул қилинганидан сўнг АБ ни жуда кучли пасайиши ривожланиши мумкин, у ортостатик бош айланишига, оғир ҳолларда эса, айниқса “ётган” ҳолатдан “турган” ҳолатга ёки “ўтирган” ҳолатга тезда ўтишда – ҳушдан кетишга олиб келиши мумкин), уйқучанлик.\nБошқалар: тез-тез – астения, оёқларда шишлар, толиқиш, ҳолсизлик\nҚуйидаги ножўя реакциялар Кардура препаратини артериал гипертензияси бўлган беморларда постмаркетинг қўлланиши жараёнида кузатилган, аммо бундай симптомлар ушбу препаратсиз даволашда ҳам кузатилиши мумкин: тез-тез – тахикардия, юрак уриб кетишини ҳис этиш, кўкрак қафасида оғриқ; тез-тез эмас – стенокардия, миокард инфаркти ва аритмиялар; жуда кам ҳолларда – брадикардия, бош мияда қон айланишини бузилишлари.\nКардура препаратини хиназолин, доксазозин ёки препаратнинг ҳар қандай ёрдамчи компонентларига юқори сезувчанлик;\nЛактаза танқислиги, лактозани ўзлаштираолмаслик, глюкоза-галактоз мальабсорбция;\nОғир жигар етишмовчилиги пациентларнинг бу тоифасида қўллаш тажрибаси йўқлиги туфайли қўллаш мумкин эмас;\nАвж олиб борувчи буйрак етишмовчилиги;\nГипотензия ва ортостатик бузилишларга мойиллик (шу жумладан анамнездаги);\nЮқори сийдик чиқариш йўлларининг ёндош обструкцияси;\nҚовуқда тош бўлганида қўллаш мумкин эмас.\nМитрал ва аортал стеноз, минутли қон отилиб чиқишини ошиши билан кечувчи юрак етишмовчилиги, ўпка артериясини эмболияси ёки экссудатив перикардит билан боғлиқ бўлган юракнинг ўнг қоринчаси етишмовчилиги, тўлиш босими паст бўлган чап қоринча етишмовчилиги, бош мияда қон айланишини бузилиши, кекса ёшдаги пациентлар, 5-чи тур фосфодиэстераза (ФДЭ-5) ингибиторлари билан бир вақтда қўлланилиши, чунки симтоматик гипотензия, жигар етишмовчилиги юз бериши мумкин.\nКардура препаратини ФДЭ-5 ингибиторлари билан бирга қўллаш, айрим пациентларда симптоматик гипотензияга олиб келиши мумкин (“Махсус кўрсатмалар” бўлимига қаранг).\nДоксазозиннинг катта қисми (98%) қон плазмаси оқсиллари билан боғланган. In vitro шароитларда ўтказилган одам плазмасини ўрганиш тадқиқотлари натижалари, доксазозинни дигоксин, варфарин, фенитоин ва индометациннинг оқсиллар билан боғланишига таъсир қилмаслигидан далолат беради. Клиник амалиётда Кардура препарати тиазид диуретиклар, фуросемид, β-адреноблокаторлар, антибиотиклар, ичга қабул қилинадиган гипогликемик воситалар, урикозурик воситалар ва антикоагулянтлар билан ҳеч қандай ўзаро таъсирсиз қўлланган.\nНостероид яллиғланишга қарши препаратлар (айниқса индометацин), эстрогенлар ва симпатомиметик воситалар доксазозиннинг антигипертензив таъсирини пасайтириши мумкин.\nДоксазозин, эпинефриннинг альфа-адреностимуляторлик самарасини бартараф этиб, тахикардияга ва артериал гипотензияни ривожланишига олиб келади.\nСилденафил билан бирга ўпка гипертензиясини даволаш учун қабул қилинганда ортостатик гипотензияни хавфи ошади.\nКардура препаратини бир марта суткада 1 мг 4 кун давомида, циметидинни 400 мг дан суткада 2 марта бирга қабул қилишда, доксазозиннинг AUC ни ўртача кўрсаткичини 10% га ошиши ва Cmax (қон плазмасидаги максимал концентрацияси) ўртача даражасини ва ўртача ярим чиқарилиш даврини статистик аҳамиятсиз ошиши кузатилган. Циметидинни қабул қилиш фонида доксазозиннинг AUC ни ўртача кўрсаткичини худди шундай 10% га ошиши, плацебо билан солиштирганда доксазозин учун AUC ни ўртача кўрсаткичларини вариабел ўзгаришлари (27%) доирасида бўлади.\nБошқа гипотензив воситалар билан бир вақтда қўлланганда уларнинг таъсир яққоллигини оширади (дозага тузатиш киритиш зарур).\nАльфа-адренорецептрларнинг бошқа блокаторлари билан бир вақтда қабул қилиш тавсия этилмайди.\nЖигардаги микросомал оксидланиш индукторлари билан бир вақтда қўлланганда доксазозиннинг самарадорлиги ошиши, ингибиторлари билан қўлланганда эса – пасайиши мумкин.\nПостурал гипотензия/ ҳушдан кетиш\nҲар қандай α-адреноблокаторлар билан даволашда, айниқса даволаш бошида, жуда аҳамиятсиз фоиз пациентларда бош айланиши ва ҳолсизлик ёки ҳушдан кетиш билан намоён бўлувчи постурал гипотензия кузатилган (“Қўллаш усули ва дозалари” бўлимига қаранг). Ҳар қандай альфа-адреноблокаторлар билан даволашни бошлашдан аввал постурал гипотензия симптомлари ривожланишидан қандай сақланиш кераклиги ҳақида пациентни огоҳлантириш керак, хусусан гавда ҳолатини тез ўзгаришларидан сақланиш лозим. Кардура препарати билан даволашни бошида ҳолсизлик ва бош айланиши пайдо бўлган ҳолларда эҳтиёткорликка риоя қилиш кераклиги тўғрисида пациентга тавсиялар бериш керак.\nКардура препаратини кекса ёшдаги пациентларда, ортостатик гипотензияни ривожланиши мумкинлиги туфайли эҳтиёткорлик билан қўллаш керак. Ёш ўтгани сайин бош айланиши, кўришни бузилиши ва ҳушдан кетишни юз бериш хавфи ошади.\nПациентни, алкоголь истеъмол қилинганда, узоқ муддат давомида турганда ёки жисмоний машқларни бажарганда, шунингдек иссиқ об-ҳавода ортостатик гипотензияни ривожланиш хавфи ошиши тўғрисида хабардор қилиш керак.\nПБХГ бўлган беморларда препаратни хам артериал гипертензия борлигида, ҳам нормал АБда буюриш мумкин. ПБХГ бўлган нормал АБ бўлган беморларда препарат қўлланганида, АБ ни ўзгариши сезиларли эмас. Бунда артериал гипертензия ва ПБХГ қўшилиб келган ҳолларда препаратни монотерапияда қўллаш мумкин.\nПростата безининг хавфсиз гиперплазиясини даволашни бошлашдан олдин унда ракни бошланишини истисно қилиш лозим.\nДоксазозин қон плазмасида простатага специфик антиген (ПСА) концентрациясига таъсир қилмайди.\nАтоник камалак парданинг интраоперацион синдроми\nАтоник камалак парданинг интраоперацион синдроми (“тор қорачиқ” синдроимининг варианти) альфа1-адреноблокаторлар билан даволанган ёки даволанаётган, катаракта юзасидан операция ўтказган айрим пациентларда кузатилган. Атоник камалак парданинг интраоперацион синдроми жарроҳлик аралашувлари вақтида асоратлар сонини ошишига олиб келиши мумкинлиги туфайли, операция қилувчи жарроҳни, альфа1-адреноблокаторлар операциядан олдин илгари қабул қилингани ёки ҳозирги пайтда қабул қилинаётгани тўғрисида огоҳлантириш лозим.\nФДЭ-5 ингибиторлари билан бирга қўллаш\nКардура препарати фосфодиэстеразанинг 5-тур ингибиторлари билан бирга қўлланганида эҳтиёткорликка риоя қилиш керак, чунки айрим пациентларда бу симптоматик гипотензияга олиб келиши мумкин.\nЖигар функциясини бузилиши бўлган пациентларга Кардура препаратини буюришда, жигарда тўлиқ биотрансформацияга учрайдиган бошқа дори воситалари билан бўлгани каби, максимал дозаларни буюришга йўл қўймай, эҳтиёткорликка риоя қилиш керак (“Фармакокинетикаси” бўлимига қаранг).\nПострегистрацион тадқиқотлар вақтида альфа1-адреноблокаторлар билан, шу жумладан доксазозин билан даволаш фонида узоқ муддатли эрекция ва приапизмни ривожланиш ҳоллари тўғрисида хабар берилган. Эрекция 4 соатдан ортиқ сақланиб турган ҳолларда зудлик билан тез ёрдамга мурожаат қилиш лозим. Агар приапизмни даволаш дарҳол ўтказилмаса, бу жинсий олат тўқималарини шикастланишига ва потенцияни қайтмас йўқолишига олиб келиши мумкин.\nГарчи ҳайвонларда ўтказилган тадқиқотларда препарат тератоген таъсир кўрсатмаган бўлсада, аммо у жуда юқори дозаларда қўлланганида ҳомилани яшаб қолишини пасайиши кузатилган. Кўрсатилган дозалар одам учун тавсия қилинган максимал дозалардан тахминан 300 марта юқори бўлган. Ҳомиладорлар ва эмизикли аёлларда адекват яхши назоратли тадқиқотлар ўтказилмаганлиги сабабли, Кардура препаратини ҳомиладорлик вақтида ёки эмизиш даврида қўллаш хавфсизлиги хали аниқланмаган. Шу боисдан ҳомиладорлик вақтида ёки лактация даврида Кардура препарати, фақатгина шифокорнинг фикри бўйича, она учун потенциал фойда, ҳомила ёки бола учун потенциал хавфдан устун бўлгандагина ишлатилиши мумкин.\nДаволаниш даврида транспорт воситаларини бошқаришда ва диққатни юқори жамлаш хамда психомотор реакцияларнинг тезлигини талаб этувчи бошқа потенциал хавфли фаолият турлари билан шуғулланишда (бош айланиши, ҳолсизликни риволаниш хавфи) эҳтиёткорликка риоя қилиш керак.\nСимптомлари: АБ ни, баъзан ҳушдан кетишлар билан кечувчи хаддан ташқари пасайиши.\nДаволаш: беморни дарҳол чалқанча ётқизиб, оёқларини бироз кўтариб, зарурати бўлганида симптоматик даволашни ўтказиш керак. Доксазозинни қон плазмасидаги оқсиллар билан боғланиши юқори, шунинг учун диализ самарасиз.\nТаблеткалар 1, 2, 4 мг дан.\n7, 10 ёки 14 таблеткадан блистерда; 7 таблеткадан 2 блистер, 10 таблеткадан 3 блистер ёки 14 таблетк адан 1 блистер қўллаш бўйича йўриқномаси билан бирга картон қутида.


Ўзбекистонда кимлар мажбурий эмланиши маълум қилинди - EFFECT.UZ\n. 01:41 | 18.07.2021\n18 ёшдан катта бўлган бир қанча аҳоли қатламлари коронавирус инфекциясига қарши оммавий эмланиши шарт, дея хабар бермоқда ССВ матбуот хизмати.\nМаълум қилинишича, кеча 17 июль куни Республика махсус комиссиясининг юртимизда коронавирус инфекцияси билан боғлиқ эпидемиологик вазият барқарорлигини таъминлашда кўрилаётган чораларни мувофиқлаштириш масалалари бўйича кенгайтирилган йиғилиши бўлиб ўтган.\nЎзбекистон қонунчилигида ҳам “Аҳолининг санитария-эпидемиологик осойишталиги тўғрисида”ги қонунга мувофиқ, Ўзбекистон Республикаси Бош давлат санитария врачи атрофдагилар учун хавф туғдирувчи юқумли ва паразитар касалликлар пайдо бўлиши ҳамда тарқалиши хавфи бўлган тақдирда тегишли санитария-гигиена ва эпидемияга қарши тадбирлар ўтказиш тўғрисида қарорлар чиқариш ваколатига эгалиги кўзда тутилган.\n– аҳоли билан мулоқотга кирувчи барча турдаги хизмат кўрсатиш объектларининг (давлат хизматлари марказлари, почта бўлинмалари, банклар, лизинг ташкилотлари, нотариуслар, суғурта компаниялари, гўзаллик салонлари, сартарошхоналар ва бошқаларнинг) ходимлари;\n– барча турдаги савдо объектларининг (озиқ-овқат, хўжалик моллари, кийим-кечак дўконларининг, дорихоналарнинг ва бошқаларнинг) ходимлари;\n– спорт мактабларининг ҳамда спорт иншоотларининг ходимлари;\n– маданий ҳамда кўнгилочар объектларнинг ва дам олиш масканларининг ходимлари;\n– меҳмонхоналарнинг, уй меҳмонхоналарининг, хостелларнинг, отелларнинг, ётоқхоналарнинг ва кемпингларнинг ишчи-ходимлари;\n– йўловчи ташиш билан шуғулланувчи давлат ва нодавлат ташкилотларнинг ходимлари;\n– давлат ва нодавлат таълим муассасаларининг ходимлари;\n– ҳарбий хизматчилар;\n– умумий овқатланиш корхоналарининг, хусусан, жамоат жойларида жойлашган тезкор овқатланиш шохобчаларининг, чойхоналар, тўйхоналар, кафелар ва ресторанларнинг ходимлари, шу жумладан, маҳсулотларни етказиб бериш билан шуғулланувчилар;\n– барча турдаги давлат ва нодавлат тиббиёт ва тиббий-ижтимоий объектларнинг ходимлари;\n– коммунал хизмат соҳаси ходимлари;\n– алоқа ва телекоммуникация объектларининг ходимлари;\n– давлат ҳокимияти ва бошқаруви органларининг ходимлари;\n– ҳуқуқни муҳофаза қилувчи органларининг ходимлари.\nБош прокуратура томонидан 208 минг фуқаронинг бузилган ҳуқуқлари тикланиб, 720 млрд сўмлик зарар ундирилиши таъминланган


Бактериялар ахлати — Фойдали мақолалар — Maslahatim.uz\n29/09/2016 Маъмурият 0 Комментариев Алкоголь, Бактерия, нажас, тавсия\nОдамлар узоқ ўтмишдан алкогол тайёрлашни қуйидаги усуллар билан ўрганишган. Улар идишни олиб, унга узум сувини (шарбат) қуйиб, сўнгра идишга ачитқи (дрожж) бактерияларини қўшадилар. Бактериялар эса, ширинликларни жуда яхши кўрадилар. Энди заррабин (микроскоп) ёрдамида бактерияларни кузатамиз: мана бактерия, унинг кўзи, оғзи ва у узум суви таркибидаги ширинликларни, шакарни маза қилиб емоқда, орқаси, думининг остидаги тешикдан эса этил спиртини C2H5OH, бошқача айтганда алкогол моддасини чиқаряпти. Шунинг учун, илтимос ёзиб қўйинг: «Абсолют алкогол — чиритувчи бактерияларининг пешобидир». Бу илмий истилоҳда «экскремент» дейилади, яъни нажас чиқинди.\nШундай қилиб, бактериялар шакарларни еб, сийдикларини чиқаради ва идишдаги пешоб концентрацияси 11 фоизга етгач, ҳар қандай тирик организм каби, бактериялар ўзининг нажасига бўкиб ёки ғарқ бўлиб қирилиб кетади. Агар бу ахлат суюқлик шишаларга қуйилса, унинг номи рус тилида «вино сухое ординарное» деб аталади. У ҳамма жойда шу ном билан сотилмоқда. Агар суюқлик икки йил тиндирилиб, сўнг бактерия жасадларидан тозаланиб, шишаларга қуйилса «вино сухое марочное» деб номланади. Унинг баҳоси биринчисидан икки бараварга қиммат бўлади.\nКўп ёшлар, айниқса аёллар негадир шампан виносини яхши кўрадилар. Шампан виноси қандай тайёрланишидан эса бехабар. Мен унинг қандай тайёрланишини Абрау-Дюрсога бориб ўз кўзим билан кўриб келганман. Бу ер Краснодар ўлкасида жойлашган совет шампанининг ватани ҳисобланади. Мен бунинг тайёрланишини бошидан охиригача кўриб келдим. Шампан виносини қуйидаги оригинал шаклда тайёрланар экан.\nМахсус яшил рангли қалин шишага узум сувининг беш хил навидан қуядилар. Уларнинг қанча миқдор қуйилишига қараб шампан турлари ҳам фарқланади, яъни ундан беш хил шампан виносини чиқарса бўлади. Хуллас, идишга узум суви қуйилиб, сўнгра унинг устига чиритувчи бактериялар ташланади. Кейинги ўринда махсус шишалар махсус ёғочли пўкак қапқоқлар билан вақтинча ёпилади. Улар тоғ ёқасидаги ертўлаларнинг девор қисмларидаги жойларга қўйиб чиқилади. Эшиклар махкам ёпилиб, бир йил давомида махсус ертўланинг ҳарорати ўзгармайдиган +14 даражали ҳарорати остида сақланади. Икки йил ичида бактериялар тинчлик ва хотиржамликда шакарларни еб ахлат, вой, узр, спирт ишлаб чиқариш билан банд бўладилар.\nОрадан икки йил ўтгач ва тайёрлаш жараёни режасига кўра ертўла очилади ва ертўла ичига ёруғлик берадиган кучли прожекторлар ўрнатилиб, кучли чироқлар ёқилади. Кутилмаган чироқдан қўрқиб кетган бактерияларнинг ичи кета бошлайди. Ҳаммаси қўрққанидан ва кўп миқдорда “бажариб” қўйганларидан қирилиб, ўлиб кетади. Бироқ ўлишдан олдин улар қўрққанларидан «газ»ларини ҳам тўхтамасдан чиқара бошлайди. Кўпчилик яхши кўрадиган шампан ичкилигининг газлари шу тариқа ҳосил бўлади.\nҚизиғи, бактериялар нафақат шакардан спирт чиқаради, балки улар ҳар қандай органик моддалардан спирт ажратиши мумкин. Масалан Уст-Абаканнинг гидролиз заводида ёғоч қипиқилари қайта ишланиб, спирт олинади. Бунда ёғоч чиқиндиқлари намланиб, шишага солинади ва бактериялар қўшилади. Бошқа ейдиган нарсалари бўлмагани учун бакериялар шуларни паққос тушириб, чиқиндиларини чиқараверади.\nБу бактериялар инсон чиқинди ахлатларини ҳам алкоголга айлантириши мумкин. Менинг ўзим Олтой ўлкасининг бир қишлоғиданман. Ҳазил қилиб ёки қасддан кимнингдир ҳожатхонасига ачитқи (дрожж) ташланса борми, жараён бошланиб кетади, яъни газ ва ҳидлари билан. Ёнидан ўтаётиб шампан ичкилигининг ҳиди ураётганини сезасан…\nСибирь Гуманитар-Экология Институтининг профессори, халқаро психоаналитиклар бирлашмасининг президенти, Россия ХСУК (халқаро сергаклик учун кенгаши) раисининг ўринбосари Жданов Владимир Георгиевичнинг маърузасидан парча.\n← Мобил телефон умуртқангизга зарар етказмасин десангиз…\nОта оналарга маслахат: Фарзандингизни боқсчи бўласан, чемпион бўласан деб мажбурламанг! →


16:27 24 Ноябр 2020\n14:49 16.06.2019 Ҳавола олиш\nВДНХ боғидаги Ўзбекистон павильони асл ҳолатига келтириш мақсадида реставрация қилинмоқда.\nТОШКЕНТ, 16 июн – Sputnik. ВДНХ боғидаги Ўзбекистон павильони асл ҳолига келтирилмоқда, деб хабар қилди "Мир 24" телеканали.\nМосква шаҳридаги ВДНХ боғидаги 66 павильон - собиқ СССР даврида Ўзбекистон павильони бўлган. Бу ерда Ўзбекистон халқ хўжалиги ютуқлари намойиш қилинган.\nЯқинда Тошкентда бўлиб ўтган МГИМО битирувчилари форумида Россия Маданият вазири Владимир Мединский ушбу павильон Ўзбекистонга фойдаланиш учун муддатсиз равишда топширилиши хабар қилди.\nПавильон биноси 1950 йилларда Москвада кенг тарқалган “Сталин ампири” ҳамда ўзбек миллий меъморчилиги аралашмаси услубида қурилган. Ушбу павильон ўша вақтларда ВДНХнинг энг чиройли биноларидан бири бўлган ва санъат асари ҳисобланган, лекин кейинчалик 90 йилларда қаровсиз қолиб анча зарар кўрган.\n2017 йилда павильон Москва шаҳар ҳокимлиги ихтиёрига топширилганидан бошлаб у ерда кенг қамровли реставрация ишлари бошлаб юборилган. Реставраторлар ушбу павильонни аутентик ҳолатга келтиришга ҳаракат қилишмоқда.\nПавильон безатилган нақшларда ўзбек миллий услубидаги шакллар билан бир қаторда Совет иттифоқи символи бўлган беш қиррали юлдузлар ҳам жуда кўп учрайди. Ўша вақтдаги усталар миллий ва умумиттифоқ символларни маҳорат билан уйғунлаштирган. Реставрация қилинган павильон безакларида ҳам беш қиррали юлдузлар ўз жойида сақлаб қолинади.\nҚуйида “Мир 24” телеканалининг ушбу павильонда реставрация ишлари қандай олиб борилаётгани ҳақидаги репортажи билан танишинг.


iPhone муаллифи Стив Жобс ҳақида биласизми? - zarnews.uz\niPhone муаллифи Стив Жобс ҳақида биласизми?\nТехнология оламида инқилоб ясаган Стив Жобс ҳақида билмаган ва эшитмаган одам кам учраса керак. У барпо этган Apple компанияси ҳозирги кунда ҳам бутун дунёга энг замонавий IT технологияларини тақдим этиб келмоқда.\nСтив Жобс 1955 йилда АҚШнинг Сан-Франциско шаҳрида туғилган. Унинг отаси суриялик, онаси эса келиб чиқиши немис бўлган. Улар университетда танишган. Онаси талаба эди, отаси эса ўша ерда ишларди. Бироқ қиз оиласининг қаршилиги туфайли ёшлар тез орада ажралишди. Стив туғилганидан сўнг онаси уни келажакда ўқитиш шарти билан Жобслар оиласига бериб юборди.\nВақт ўтиб Стив ва унинг синглиси технологиялар маркази ҳисобланган Маунт Вью шаҳрига кўчиб ўтишди. Стив коллежда ўқиб юрган кезлари унинг электроникага қизиқиши ортди ва махсус тўгаракка қатнашди.\nБалоғат ёшига етган ёш Стив бизнесдаги шериги ва дўсти Возняк билан танишди. Возняк ҳам Жобс сингари электрониканинг ашаддий мухлиси эди. Улар биргаликда янги электрон технологиялар яратиш устида ишлай бошлади.\nУларнинг биринчи ихтироси – бу телефон тизимини бузишга қодир бўлган технология эди. Мазкур технологияни мўмайгина пулга сотишди. Бу орада Стив электрон ўйинлар дастурлаш билан шуғулланадиган “Атапи” компаниясига ишга кирди ва тажрибасини оширди.\nВозняк эса бу вақтда Стив Жобс ёрдамида ўз дастурларини яратишни бошлади. Бироз вақт ўтгандан сўнг Вознякнинг дастурлари яхши фойда келтириши мумкинлигини англашди ва маблағ топиб, ўз компанияларига асос солиш қолганди. Тез орада технологиялар бозорида янги Apple компания пайдо бўлди. Бу орада Жобс олдинги ишидан бўшади. Отасининг омборхонаси уларнинг биринчи офиси бўлиб хизмат қилди.\nЯнги компаниянинг илк маҳсулотлари жуда оддий эди. Лекин 1970 йиллар ўрталарига келиб, Возняк махсус полихром (рангли) дастурлар яратишни бошлади. Жобс бу вақтда компанияни ривожлантириш йўлларини қидирди. Сармоячилар ва бизнес шериклар топишга ва Возняк дастурларини бозорга чиқаришга ҳаракат қилишди. Стив ўзининг нотиқлик қобилияти билан сармоядорларни ва истеъмолчиларни жалб қилишнинг уддасидан чиқди. У компания маҳсулотларининг рекламаси, кўргазмаси билан шуғулланади. Жобс ва Возняк томонидан асос солинган Apple компанияси кўплаб қийинчилик ва саъй-ҳаракатлардан сўнг дунёнинг гигант компанияларидан бирига айланди.\nКомпания ривожлангани сари, зиддиятлар ҳам ортиб борди. Бу ҳолат, айниқса, раҳбарлар ўртасида кўзга ташланди. Натижада 1984 йилда Стив ўзи барпо этган компаниядан кетди ва Next номли бошқа компанияга асос солди. Стивнинг янги компанияси ҳам электрон технологиялар ишлаб чиқаришга ихтисослаштирилди.\nЎша вақтнинг ўзида Стив Next билан бир қаторда, ноодатий бўлган Pixar мультипликацион компаниясини сотиб олди. Pixar компанияси Стив Жобс раҳбарлигида кўплаб мультфильмлар яратди. Уларнинг орасида энг машҳур бўлгани “Ўйинчоқлар тарихи” мультфильми. Бу икки компания Жобсга яхшигина даромад келтирди.\nЎн йил ўтиб, 1990 йиллар сўнггида Жобс Appleга қайтди ва тарихда энг кўп сотилган янги авлод компьютерларини яратишни бошлади. Бундай маҳсулотлар iMac номи остида чиқарилди. Аста секин Жобсда йирик бўлмаган янги ва ихчам компьютер яратиш ғояси туғилди. Шу тарзда ҳозирги кунда энг машҳур ва энг оммабоп ҳисобланган афсонавий iPhone дунёга келди.\n2000 йиллар ўрталарида Жобсда ошқозон ости бези саратони аниқланди. У илгаригидек, саҳнада Appleнинг янги маҳсулотларини тақдим этишда давом этди. Бироқ бу илгариги Стив Жобс эмасди. Хасталикдан азият чекаётган Жобс умрининг сўнгги дақиқасигача ўзи барпо этган Apple билан бирга бўлди. XXI асрнинг буюк инсонларидан бири, IT – технологиялари оламида инқилобчи бўлган Стив Жобс 2011 йилда вафот этди.\nТеглар: Стив Жобс


антиаллергик восита - Н1-гистамин рецепторларини блоклайди.\nЛевоцетиризин – цетиризиннинг R-энантиомери ҳисобланади, гистаминнинг рақобатли антагонисти гуруҳига таалуқлидир ва Н1-гистамин рецепторларини блоклайди. Левоцетиризини Н1-гистамин рецепторларини ўхшашлиги, цетиризинга кўра 2 маротаба баландроқ.\nЛевоцетиризин аллергик реакцияларнинг гистаминга боғлиқ бўлган босқичига таъсир кўрсатади, ҳамда эозинофилларнинг миграциясини камайтиради, қон томирларнинг ўтказувчанлигини камайтиради, яллиғланиш медиаторининг ажралиб чиқишини чеклайди.\nЛевоцетиризин аллергик реакцияларни ривожланиши олдини олади ва кечишини енгиллаштиради, антиэкссудатив, қичишишга қарши таъсир кўрсатиш қобилиятига эга, деярли антихолинэргик ва антисеротонин таъсир кўрсатмайди. Терапевтик дозаларда деярли седатив таъсир кўрсатмайди.\nАллергик касалликлар ва ҳолатларни белгиларга қараб даволаш:\n— йил давомидаги (персистирловчи) ва мавсумий (интермиттирловчи) аллергик ринит ва аллергик конъюнктивит (қичишиш, аксириш, ринорея, кўз ёшланиши, конъюнктивалар гиперемияси, бурун битиши);\n— поллиноз (тошмали иситмали титроқ);\n— эшакеми (жумладан, сурункали идиопатик эшакеми);\n— қичишиш ва тошмалар билан бирга кечувчи бошқа касалликлар.\nПлёнка қобиқ билан қопланган таблеткалар бутунлигича ютган ҳолда овқатланиш вақтида ёки оч қоринга кичик миқдордаги сув ичиган ҳолда ичга қабул қилинади.\nКатталар ва 6 ёшдан катта болалар: кунлик бир марталик доза 5 мг ни ташкил қилади (1 таблетка).\nЛевоцетиризин организмдан буйраклар орқали чиқарилгани туфайли, препаратни қўллашда буйрак етишмочилиги бўлган беморларда ва кекса ёшдаги беморларда КК кўрсаткичидан келиб чиққан ҳолда дозага тузатиш киритиш керак.\nККни зардоб креатинини концентрациясидан келиб чиққан ҳолда, қуйидаги формула бўйича ҳисоблаш мумкин:\n- эркаклар учун: КК (мл/дақ) = [140 - ёш (йил)] × тана вазни (кг)/72 × зардоб креатинини (мг/дл);\n- аёллар учун: КК (мл/дақ) = [140 - ёш (йил)] × тана вазни (кг)/72 × зардоб креатинини (мг/дл) × 0.85.\nБуйрак фаолиятининг енгил бузилиши бўлган беморларга (креатинин клиренси 50-79 мл/дақ) дозага тузатиш киритиш талаб этилмайди.\nЎртача оғирликдаги буйрак етишмовчилиги бўлган беморларга (креатинин клиренси 30 дан 49 мл/дақ гача) тавсия қилинган доза – кун ора 5 мг.\nОғир буйрак етишмовчилиги бўлган беморларга (креатинин лкиренси 30 мл/дақ дан кам) тавсия қилинган доза 5 мг ҳар 3 кунда 1 маҳал.\nТерминал босқичдаги беморларга (гемодиализда бўлган беморлар, креатинин клиренси 10 мл/дақ дан кам) препаратни қабул қилиш маън қилинган.\nБуйрак ва жигар етишмовчилиги бўлган беморларга дозалаш юқорида кўрсатилган схема бўйича амалга оширилади.\nФақат жигар фаолияти бузилган беморларга дозалаш тартибига тузатиш киритиш талаб қилинмайди.\nҚўллаш давомийлиги кўрсатмаларга боғлиқ.\nМавсумий (интермиттирловчи) ринитни даволашда (ҳафтасига 4 кундан камроқ давр ичида симптомлар мавжуд бўлса ёки уларнинг умумий давомийлиги 4 ҳафтадан камроқ бўлса) даволаш давомийлиги симптоматиканинг чўзилишига боғлиқ; симптомлар йўқолганда даволаш тўхтатилиши ва симптомлар пайдо бўлганда эса қайтадан ўтказилиши мумкин.\nЙил давомидаги (персистирловчи) аллергик ринитни даволашда (ҳафтасига 4 кундан кўпроқ давр ичида симптомлар мавжуд бўлса ёки уларнинг умумий давомийлиги 4 ҳафтадан кўпроқ бўлса), даволаш аллергенлар таъсирининг тўлиқ даври давомида давом эттирилиши мумкин.\nСурункали касалликларда (йил давомидаги ринит, атопик дерматит) даволаш давомийлиги 18 ойгача чўзилиши мумкин.\nАгар Сиз АЛЬЦЕТРО® препаратини қабул қилишни унутиб қўйган бўлсангиз, ўтказиб юборилган дозанинг ўрнини босиш учун икка карра дозани қабул қилманг, одатий вақтда кейинги дозани қабул қилинг.\nНикавит «Baby: Vitamins & Minerals»


♡________Сен билмайсан болагинам, сен отангни дунёсисан! ☺Ота... | Интересный контент в группе 🌹Қалбим гавхари💎\nNews FeedTopics 10 689Photos 17 384Videos 546Participants 64 652\n955 306 views\n127 174 views\n72 752 views\nЭНГ БАХТЛИ ОДАМЛАР КИМЛАР? БИЛИБ ОЛИНГ: – Энг бахтли одам – намозини хушуъ билан, бардавом ўқиб, уни зое қилмаган кишидир. – Энг бахтли одам – ота онасига яхшилик қилиб, уларнинг ҳаққига ҳар куни Қуръон тиловат қиладиган кишидир. – Энг бахтли одам – ахлоқи яхши бўлиб, камбағалларга кўмаклашадиган кишидир. – Энг бахтли одам – дунёдаги охирги сўзи «Лаа илаҳа иллаллоҳ» бўлган кишидир. – Энг бахтли одам – қабрдаги икки фариштанинг саволига жавоб беришда Аллоҳ ҳозиржавоб қилган\n48 616 views\nЕтим етим демангиз,етим хаққин емангиз! Барибир тешиб чиқади...\n✍____Яхшилик қиладиган инсонлар бор экан.Қиёмат хали яқин эмас деб умид қиламиз!\n34 866 views\n64 652 participants in the group\n♡________Сен билмайсан болагинам, сен отангни дунёсисан! Ота меҳри, Онаникидан кам бўлмайди!


Мақолалар - Баҳоуддин Нақшбанд ёдгорлик мажмуаси маркази\n02 январ 2020 й.\nBuxoroi Sharif - Islom madaniyati poytaxti\nBu yil Buxoroi Sharif - Islom madaniyati poytaxti sifatida tanlangani bejizga emas\nИслом поклик динидир\nАсримизда инсоният келажагига хавф солиб турган энг хатарли иллатлардан бири О И Т С ( орттирилган иммунитет танқислиги синдроми ), яъни С П И Д касаллигидир.\n27 декабр 2019 й.\n“Мен учун энг севимли ва менга қиёмат кунида мақом жиҳатидан энг яқин зот кимлигини айтайми?”, деб 3 маротаба айтдилар. Айтинг ҳа, Ё Расулуллоҳ, дедик. “Хулқи яхшиларингиздир”, деб башорат бердилар.\nАллоҳ инсонга берган энг ширин неъматлардан бири бу - фарзанд неъматидир. Фарзанд-оиламиз қувончи, авлодимиз давомчиси, жамиятимиз таянчидир.\n“Тил офатларидан сақланайлик”\nАллоҳ таъло инсонни гўзал суратда яратиб, барча мавжудоту махлуқотни гул тожи қилиб, нутқ ато этди. Тил-Аллоҳнинг бандасига берган улуғ неъмати ҳисобланади. Гарчи у жисман кичик бўлса ҳам итоати туфайли топадиган савоби улкан. Итоатсизлиги туфайли содир этадиган гуноҳи жуда катта.\n26 декабр 2019 й.\nСалафийлик - халқимизга ёт оқим\nИслом уламолари юқоридаги ҳадиси шарифдан келиб чиқиб, ана шу илк ҳижрий уч асрда яшаб ўтган саҳобалар, тобеъинлар ва табаъа тобеъинлардан иборат олиму фозиллар ҳамда мужтаҳидлар “салафлар” деб аталишини таъкидлайдилар.\n25 декабр 2019 й.\nИлм талаб қилиш ҳар бир мусулмон зиммасига фарздир\nИсломда илм талаб қилиш бешикдан то қабргача фарз қилинган.\n«Илм талаб қилиш ҳар бир мусулмон зиммасига фарздир», дедилар».\nБағрикенглик –тинчлик омили\nБиз сени оламларга фақат раҳмат қилиб юбордик. (Анбиё 107)\nЭй Исломни дин деб билиб, расули Акрам соллаллоҳу алайҳи васалламга умматлик даъвосини қилувчи қадрдоним. Ушбу ояти каримани тааммул қил, мулоҳаза юрит. Аллоҳ Ҳақ субханаҳу ва Таоло қиёматгача кишиларни икки дунё саодатига муяссар қилувчи Ислом динини Ўзининг хотамул анбиё-охирги пайғамбарига нозил қилар экан, у зотни оламлар учун рахмат эканлигини баён қилди. Мана шу оламга барча-барча мавжудотлар, яхшию ёмон, оқу қора, диндору динсиз киришини унутма!!! Бу мавжудот-яратиқларнинг ҳаммаси ушбу рахматдан сазовор бўлишга ҳақлидирлар.


Жан-Клод Ван Дамм Нурмагомедов оиласига таъзия...\n07.07.2020 14:12 0 2036\nАмерикалик актёр, режиссёр ва сценарийнавис Жан-Клод Ван Дамм «Instagram»даги саҳифаси орқали Ҳабиб Нурмагомедовга отасининг ўлими сабаб таъзия билдирди.\nВан Даммнинг сўзларига кўра, у Абдулманноп Нурмагомедов билан шахсан таниш бўлмаган, лекин унга қойил қолган. Мурожаат матнида у, шунингдек, мураббийнинг ҳаққига дуо қилишини айтиб ўтган.\n«Биродар, мен сизни ҳаётда ҳеч қачон учратмаганман, лекин ҳамиша қойил қолардим! Сизнинг ҳаққингизга дуо қиламан. Аллоҳ даргоҳида қабул қилган бўлсин. Омийн», — дея Ван Даммнинг сўзларини келтирган «360» телеканали.\n3 июль куни мураббий Абдулманноп Нурмагомедовнинг вафот этгани маълум бўлди. Ҳабиб Нурмагомедовнинг отаси коронавирус асоратлари туфайли пойтахтдаги шифохонада ҳаётдан кўз юмган. Қайғули хабардан сўнг спортчи 4 июлга режалаштирилган матбуот анжуманини бекор қилди, деб ёзган «kp.ru» сайти.\nКўпгина сиёсатчи ва спортчилар Нурмагомедовлар оиласи ўз таъзияларини билдиришди. Россия президенти Владимир Путин шахсан мураббийнинг ўғлига қўнғироқ қилган.\nМураббий Доғистонда дафн этилди. Дафн маросимида қариндошлари ва яқин дўстлари қатнашди. Унда Чеченистон раҳбари Рамзон Қодиров ҳам иштирок этди, дея таъкидлайди «Звезда» телеканали.\nҲабиб Нурмагомедов Абдулманноп Нурмагомедов Жан-Клод Ван Дамм


Дезодорант ва антиперспирантлар — Dilkashradio.com\nДезодорант ва антиперспирантлар\nАссалому алайкум қадрдон тингловчи. Ëз кўп жиҳатлари билан ёқимли. Мева-чевалар, турли хил витаминга бой сабзавотлар кишига завқ бағишлайди. Сув ҳавзалари болакайларга тўла бўлади. Кўпчилик меҳнат таътилига чиқади. Бироқ ёзнинг жазирамаси аёлларга бир қанча ноқулайликлар туғдиради. Улардан бири танадан чиқадиган тер ҳидлари. Аёл киши ўзидан тер ҳиди анқиб туришини ёқтирмайди. Шунинг учун ҳам кунда, кунора душ қабул қилишни унутмайди. Бироқ тана тоза бўлса-да, тер ажралиши давом этади. Шунинг учун ҳам ҳар бир аёл бу ёқимсиз ҳиднинг олдини олиш учун қўлланиладиган дезодорант ва антиперспирантларнинг фойдасини билишлари керак деган фикрдамиз. Шу фикрга асосланган ҳолда бугунги суҳбатимизни айнан уларнинг фойдаси ҳақида маълумот беришга қарор қилдик.\nҚадим-қадимдан эркаклар ва аёллар олма бўлаги, лимон шарбати, бўр, гел ёки лавр япроғи, эман пўстлоғи, сода ва ҳатто чумоли кислотаси ёрдамида тер ҳиди билан курашиб келишган. 19 асрга келиб эса АҚШда биринчи дезодорантларни ишлаб чиқариш йўлга қўйилган. Дезодорантлар – кўпчилик аёллар турли фирмаларда, машҳур ном остида ишлаб чиқарилганини маъқул кўради. Дезодорантлар тер ажралишига таъсир қилмайди, терининг бадбўй ҳидини йўқотади. Дезодорантлар таркибида триклозан ёки фарнезол моддаси бўлиб, триклозан тери устидаги бактерияларни ўлдиради, эфир мойларининг синтези натижасида олинган фарнезол эса табиий микрофлорани авайлайди. Атирли дезодорантлар таркибида бактерицидли ва антиперспирант моддалар деярли йўқ. Аксарият ҳолда таркиби фақат атир ва спиртдан иборат.\nДезодарант билан бирга атир ҳам ишлатсангиз, улар бир тўпламдан бўлиши лозим, яъни уларнинг ҳиди бир ҳил бўлиши керак. Турли ҳидлар тўплами атрофингиздаги одамларни сиздан «чўчитади» ва ундан ташқари, бактериялар ўсишини қўзғатиб юбориши мумкин. Антиперспирантлар – жуда кўп аёллар ёз ойларида антиперспирантлар ишлатишни маъқул кўради. Уларнинг дезодорантлардан қандай фарқи бор? Улар тер ажралишини камайтиради, шарикли ёки қаттиқ бўлади. Унинг таркибига кирувчи алюминий тузлари ва цинк тер ажратувчи безлар йўлини қисман ёпади, натижада тер ажралиши икки баробар камаяди. Бадбўй ҳиднинг асосий сабаби бактериялар бўлиб, улар намлик (тер) бўлмаган муҳитда ривожланади.\nАнтиперспирант дезодорантлар ҳам тер ажралишини камайтиради ҳам ҳидни йўқотади. Таркибига антиперспирант компоненти, бактериостатик ва атир тўпламини йиққан. У енгил атир ҳидига эга. Дезодорант ишлатиб ҳам тер ҳидидан қутула олмасангиз, бу бир қанча касалликларнинг аломати бўлиши мумкин. Ички безлар фаолиятининг бузилиши натижасида тер ажралиши кўпаяди. Қалқонсимон без касалликлари билан оғриган кишиларнинг кайфиятлари ўзгарувчан бўлиб, йиғлоқилик, уйқусизлик, юқори иштаҳа ва шу билан бирга озғинликдан қийналадилар. Ëки, аксинча, ланжлик, кўп ухлаш, тез чарчаш ҳам кузатилиши мумкин. Кўп терлаш билан биргаликда киши тез-тез чанқаш, оч қолишдан ҳам шикоят қилса, қондаги шакар миқдорини текширувдан ўтказиш лозим. Азиз тингловчи, ҳаёт учун зарур ва фойдали маълумотлардан боҳабар бўлиш учун бизнинг www.najot.com сайтимизга марҳамат қилинг.


Сиз сайловчилар рўйхатидамисиз? - 10 Ноября 2016 - www.SheJoT.CoM\nГлавная » 2016 » Ноябрь » 10 » Сиз сайловчилар рўйхатидамисиз?\nСиз сайловчилар рўйхатидамисиз?\nШу кунларда миллий қонунчиликка ҳамда Марказий сайлов комиссияси томонидан тасдиқланган Ўзбекистон Республикаси Президенти сайловига тайёргарлик кўриш ва уни ўтказишга доир асосий тадбирлар дастурига муофиқ барча сайлов округларида фаоллик билан мамлакатимизнинг ижтимоий-сиёсий ҳаётида муҳим воқеага тайёргарлик кўрилмоқда.\nҲозирги вақтда участка сайлов комиссиялари сайловчилар рўйхатини тузиш бўйича ишлар олиб бормоқда. Ҳар бир мамлакатнинг сайловга доир қонун ҳужжатлари ўзига хос жиҳатлари билан ажралиб туради. Сайловчиларни рўйхатга олиш масаласи ҳам ана шундай жиҳатлардан биридир.\n"Фуқаролар сайлов ҳуқуқларининг кафолатлари тўғрисида”ги Қонуннинг 8-моддасида сайлов кунига қадар ёки сайлов кунида 18 ёшга тўладиган, тегишли сайлов участкаси ҳудудида доимий ёки вақтинча истиқомат қилиб турган Ўзбекистон Республикасининг фуқаролари сайловчилар рўйхатига киритилиш ҳуқуқига эгадирлар деб белгилаб қўйилган. Бу фуқароларнинг келиб чиқиши, ижтимоий ва мулкий ҳолати, ирқий ва миллий мансублиги, жинси, маълумоти, тили, динга бўлган муносабати, билими тури ва хусусиятидан қатъи назар уларнинг тенг сайлов ҳуқуқларини таъминлашга хизмат қилади.\nХалқаро амалиётда сайловчиларни рўйхатларга киритишнинг турли шаклларидан фойдаланилади. ЕХҲТ ДИИҲБнинг халқаро сайлов стандартлари ва сайловни кузатишга доир ҳужжатларига мувофиқ сайловчилар рўйхатларини тузишнинг икки хил тизими мавжуд. Биринчиси – рўйхатга киритишнинг фаол (хабардор қилувчи) тизими. Бунда фуқаролар ўзларини сайловчилар сифатида рўйхатларга киритилиши ҳақидаги илтимос билан мурожаат қилишлари лозим.\nИккинчи, яъни пассив тизимга кўра сайловчилар рўйхати аҳоли реестри ёки фуқаролар реестри ёхуд ҳисобга олишнинг бошқа шакллари асосида автоматик тарзда тузилади.\nСайловчиларнинг тўлиқ, очиқ-ошкора ва аниқ реестри таъминланса, у тизим ҳам, бу тизим ҳам мақбул тизимлар ҳисобланади.\nБизнинг миллий қонун ҳужжатларимиз халқаро нормалар билан эътироф этилган фуқароларни сайловчилар рўйхатларига киритишнинг пассив тизимига, яъни мажбурий тизимига асосланади. Бироқ бу сайловчиларнинг сайловда иштирок этиши мажбурийлигини англатмайди. Зеро сайловчининг сайловда иштирок этиши унинг конституциявий ҳуқуқи ҳисобланади. Фуқароларнинг сайловда иштирок этиши ёки иштирок этмаслиги ихтиёрийдир. Айрим мамлакатларда сайловга келмаганлик учун маъмурий жавобгарлик назарда тутилганлигини ҳисобга олсак, бизнинг миллий сайлов қонунчилигимиз демократик принципларга нақадар мос келишини гувоҳи бўламиз.\nСайловчиларнинг аниқ ва тўғри рўйхатини тузиш бўйича ЕХҲТ ДИИҲБнинг халқаро сайлов стандартларида белгиланган талабларга, шунингдек Ўзбекистон Республикаси Марказий сайлов комиссиясининг 2015 йил 3 февралдаги қарори билан тасдиқланган "Ўзбекистон Республикаси Президенти сайловига тайёргарлик кўриш ва уни ўтказиш бўйича участка сайлов комиссиялари фаолиятини ташкил этиш тўғрисида”ги Низомга мувофиқ тегишли ҳудудда яшовчи сайловчилар ҳақида маълумотлар олингандан сўнг участка сайлов комиссияси уйма-уй айланиб чиқиш орқали ҳокимликлардан олинган сайловчилар тўғрисидаги маълумотларнинг тўғрилигини текширади. Участка сайлов комиссияси томонидан бундай тадбирнинг ўтказилиши сайловчилар рўйхатининг тўғри ва аниқ тузилишига кўмаклашиши шубҳасиз.\nБундай тизим амалиётда барча сайловчиларни қамраб олади, уларнинг хоҳиш-иродаси ифодаланишини таъминлайди, сайловни ўтказиш чоғида маълумотлар қалбакилаштирилишининг ва суистеъмол қилишнинг олдини олиш имконини беради. Ахир ҳар бир сайловчи шахсан ўзи овоз беради ва бошқа шахслар учун овоз бериши мумкин эмас. Сайловчи бюллетени рўйхатга киритилган сайловчига Ўзбекистон Республикаси фуқароси паспортини ёки шахсини ва яшаш жойини тасдиқловчи бошқа ҳужжатни кўрсатганда берилади. Ҳар бир сайловчи сайловчилар рўйхатидаги ўз фамилиясининг қаршисига имзо қўйиб, сайловчи бюллетенини олганлигини тасдиқлайди. Бундан ташқари, сайловчилар рўйхатининг тузилиши кейинчалик овозларни аниқ ҳисоблаш ва сайловнинг ҳақиқийлиги ёки ҳақиқий эмаслигини, шунингдек умуман мамлакат ва округлар бўйлаб сайловчиларнинг аниқ сонини аниқлаш имконини беради. Маълумки, агар сайловда сайловчилар рўйхатларига киритилган сайловчиларнинг 33 (ўттиз уч) фоизидан камроқ қисми иштирок этса, сайлов ўтказилмаган деб ҳисобланади.\nСайловчилар бюллетенлари сонини аниқлашда ҳамда уларни округлар ва участкалар бўйича тақсимлашда рўйхатга киритилган сайловчилар сони ҳақидаги маълумотлар катта аҳамиятга эга.\nШуни алоҳида қайд этиш лозимки, сайловчилар рўйхати, энг аввало, фуқаролар сайлов ҳуқуқларининг тўлиқ амалга оширилишини таъминлаш мақсадида тузилади. Овоз бериш ҳуқуқига эга ҳар бир фуқаро рўйхатга киритилмаган бўлса, нотўғри киритилган бўлса участка сайлов комиссиясидан уни сайловчилар рўйхатига киритишни ёки рўйхатдан чиқариб юборишни талаб қилишга ҳақли.\nЎзбекистон Республикаси Конституциясининг 26-моддасига мувофиқ жиноят содир этганликда айбланаётган ҳар бир шахснинг иши судда қонуний тартибда, ошкора кўриб чиқилиб, унинг айби аниқланмагунча у айбдор ҳисобланмайди. Судда айбланаётган шахсга ўзини ҳимоя қилиш учун барча шароитлар таъминлаб берилади. Шундан келиб чиққан ҳолда 2015 йил 29 декабрь куни сайлов тўғрисидаги қонунга ўзгартишлар киритилди. Ушбу ўзгартишларга кўра овоз бериш қамоқда сақлаш жойларида ҳам ташкил этилиши мумкин. Бу фуқаролар ҳуқуқларининг амалиётда тўлиқ рўёбга чиқарилишига кўмаклашади. "Ўзбекистон Республикаси Президенти сайлови тўғрисида”ги Қонуннинг 23-моддасига мувофиқ сайловчиларнинг рўйхатлари сайловдан ўн беш кун олдин, Ўзбекистон Республикасининг хорижий давлатлардаги ваколатхоналари ҳузурида, санаторий ва дам олиш уйларида, касалхоналар ва бошқа доимий ишлайдиган даволаш муассасаларида, олис ва бориш қийин бўлган жойларда, қамоқда сақлаш жойларида тузилган сайлов участкаларида эса сайловдан икки кун олдин ҳамманинг танишиб чиқиши учун тақдим этилади.\nШуниси эътиборлики, фуқароларга участка сайлов комиссияси хонасида сайловчилар рўйхати билан танишиб чиқиш ва рўйхат тўғри тузилганлигини текшириш имконияти берилади.\nШунингдек ҳар бир фуқарога рўйхатда кўрсатилган ўзи ҳақидаги маълумотлар билан боғлиқ ноаниқликлар устидан шикоят қилиш ҳуқуқи берилади. Бу масала бўйича аризалар участка сайлов комиссияси томонидан кўриб чиқилади. Участка сайлов комиссияси аризани йигирма тўрт соат ичида, сайлов арафасида ва сайлов куни эса дарҳол кўриб чиқиши, рўйхатга зарур тузатишлар киритиши ёхуд ариза берувчига унинг талаби рад этилганлиги ҳақидаги асосли қарорнинг нусхасини бериши шарт. Комиссия қарори устидан сайловдан уч кун аввал туман (шаҳар) судига шикоят қилиш мумкин. Туман (шаҳар) суди шикоятни йигирма тўрт соат ичида кўриб чиқиши шарт. Туман (шаҳар) судининг қарори якуний қарор ҳисобланади. Суд қарорига мувофиқ сайловчилар рўйхатига участка сайлов комиссияси томонидан дарҳол тузатиш киритилади.\nДемак, сайловчилар рўйхатини очиқ-ошкора тузиш бўйича амалдаги қонун ҳужжатларида мустаҳкамлаб қўйилган тартиб амалиётда фуқаролар хоҳиш-иродаси тўлиқ ифодаланишини таъминлабгина қолмай, балки мамлакатимизда ҳар бир фуқаронинг овози муҳим аҳамиятга эга эканлигидан далолат беради.\nЎзбекистон Республикаси Конституциявий судининг катта эксперти


Биз ҳақимизда | Muza: Ўзбекистонда хамирли қандолат маҳсулотларининг ишлаб чиқарувчиси\nMuza: Ўзбекистонда хамирли қандолат маҳсулотларининг ишлаб чиқарувчисиБиз ҳақимизда\nБизнинг Ўзбекистон бозоридаги фаолиятимиз 2001 йил 5 октябрда бошланган.\nМаҳсулотлар Sveba Dahlen (Швеция), Fritsch GmbH ва Wachtel GmbH (Германия), Sofinor (Франция) каби Европа компанияларининг замонавий ускуналарида ишлаб чиқарилади.\nБиз ўз фаолиятимизда айнан истеъмолчиларимиз кутган маҳсулотларни ишлаб чиқариш имконини берувчи энг янги технологиялар ва инновацион ишланмалардан фойдаланамиз.\nҚандолатчилик маҳсулотларини ишлаб чиқаришнинг барча босқичларида халқаро сифат стандартларига амал қилинади.\nКомпания ходимлари турли миллат ва ёшдаги кишилардан иборат. Жамоамизда тинимсиз меҳнати билан умумий ишга ўз ҳиссасини қўшишга ва эришилган ютуқларни кўпайтиришга интилаётган юқори малакали мутахассислар ишлайди. Корпоратив маданиятнинг юқори даражаси ва ҳар бир ишчининг салоҳиятини ривожлантириш – Компаниямизнинг келажакдаги муваффақиятидир.\nКомпаниямиз йирик кўргазмаларнинг доимий иштирокчиси ҳисобланади. «Ўзэкспомарказ» кўргазмалар мажмуида ўтказилган «Ўзбекистоннинг экспорт ва инвестицион салоҳияти» кўргазмасида стендимизга мамлакат Президенти И.А. Каримов ташриф буюрди.\nБиз Европа тикланиш ва тараққиёт банкининг 2003 йил апрель-май ойларида ўтказилган «Энг яхши бизнес-лойиҳа» танловининг ғолибимиз.\nБиз пряниклар, қатламли ва оширма қатламли хамирдан тайёрланган маҳсулотлар, қумоқ хамирли ва сулидан тайёрланган печеньелар, музлатилган яримфабрикатлар каби хамирли қандолат маҳсулотларини ишлаб чиқарамиз.\nМаҳсулотларимизнинг асосий афзаллиги шундаки, улар хеч қандай консервантлар ва стабилизаторларсиз табиий хомашёлардан тайёрланганлиги боис истеъмолчилар томонидан қадрланади.\nКорхонамиз доимий равишда ишлаб чиқаришни кенгайтирган ва технологияларни такомиллаштирган ҳолда Ўзбекистон озиқ-овқат бозорини юқори сифатли маҳсулотлар билан таъминлашни олдига мақсад қилган.\nКенг ассортиментда ишлаб чиқарилаётган маҳсулотлар, барқарор сифат, ҳамёнбоп нархлар ва ҳар бир мижозга индивидуал ёндашув «МУЗА» савдо белгисини бизнесда ишончли ҳамкор сифатида характерлайди.\nШиринликларни ишлаб чиқаришда биз энг аввало истеъмолчиларимиз хақида ўйлаймиз. Маҳсулотларимиз ҳар бир хонадонга қувончу-шодлик олиб киришини, бахтиёр онлар эса янада кўпайишини хоҳлаймиз!\nЎзимизга бўлган ишонч, аниқ мақсадни кўзлаш ва етакчи бўлиш – бизнинг вазифамиздир.


7 ноябрь, 2019, 07:25 2742\n"Навбаҳор" жамоасининг етакчиларидан бири Мирзоҳид Ғофуров бир қатор масалаларда ўз фикрлари билан ўртоқлашди.\n«Навбаҳор» клуби ушбу мавсумни ўзи истаган даражада ўтказа олмаётгани ҳеч кимга сир бўлмаса керак. Лекин жамоа таркибида тажрибали ўйинчилар ҳам етарлича. Боз устига маҳаллий футболчиларнинг бир неча йил мобайнида «Навбаҳор» учун тўп суриб келишаётганини ҳам айтиш жоиз. Масалан, наманганлик ярим ҳимоячи Мирзоҳид Ғофуров «Навбаҳор» учун қўлидан келганича фойда келтиришга ҳаракат қилмоқда. Лекин доим ҳам ўйлаган режалар амалга ошавермайди. Биз эса жамоа етакчиларидан бири бўлган Мирзоҳид Ғофуров билан «Навбаҳор»нинг жорий мавсумдаги иштироки борасида мулоқотда бўлдик. Бу борада у бир қатор масалалар бўйича ўз фикрларини билдирди. Шу билан бирга охирги турда «Насаф»га қарши кечган беллашувда тайёр ғалабанинг нима учун қўлдан чиқариб юборилгани тўғрисида ҳам тўхталди.\n«Навбаҳор»нинг жорий мавсумдаги иштироки ҳақида\n- Бу йилги мавсумни катта-катта мақсадлар билан бошлагандик. Лекин омадсизликка кўпроқ дуч келиб қолдик. Бунинг устига биринчи давра охирларида кутилмаганда мураббий алмаштирилди. Унинг ўрнига келган мутахассисда эса вақт кам эди. Ҳар қандай мураббийга ҳам ўзини кўрсатиши ва натижа қайд этиши учун барибир вақт керак бўлади. Айниқса, исталган мураббий жамоага ўзининг тушунча ва фалсафаларини уқтириши учун ҳам вақт талаб этилади. Деян Журжевич ҳам вазиятни ўнглашга қўлимдан келганича ҳаракат қиламан, аммо мен учун вақт жуда кам бўлиб қолди деб гапирарди. Хуллас, янги мураббийнинг услубига киришиб улгурмасимиздан иккинчи давра бошланиб кетди. Натижада яна кетма-кет омадсизликка юз тутдик ва очколар йўқотдик. Уч йилдан бери «Навбаҳор»да ўйнаётган бўлсам, ҳали бирин-кетин ўз майдонимизда икки марта ютқазмагандик. Аммо бу йилги мавсумда шундай ҳолат юз берди. Мағлубиятлар бўлавергач, мухлислар олдинги мураббийни қайтаришни талаб қила бошлашди. Натижа яхши бўлмаётгани ва ишқибозларнинг талабларини инобатга олган ҳолда ҳали имкониятлар камайиб кетмасидан олдин Андрей Канчельскис қайтарилди. Биз икки-уч ой ичида иккита мураббийнинг турли услубларидан чиқиб, яна ўша услубларга қайтиш жараёнини бошимиздан ўтказдик. Масалан, Канчельскис иккинчи давра учун бошқача трансфер ва йиғинларни режалаштирганди. Журжевич эса ўзининг услубига мос келадиган ўйинчиларни олган. Канчельскис қайтганидан кейин олдингисининг услуби унга тўғри келмасди. Бунинг натижасида барибир омадсиз ўйинлар бироз бўлса-да, давом этиб келмоқда. Мағлубият бўлмаса-да, дуранглар кўпайиб кетяпти. Мавсум ҳам ўз поёнига етиб қолмоқда. Шунга қарамай, мураббий барибир охиригача курашишимизни тайинлаб келмоқда.\nКлуб қайси ўринни эгаллаши мумкин?\n- Олдиндан бир нарса дейиш қийин. Албатта, қолган жамоалар ҳам қараб ўтиришмайди. Тан олиш керакки, совринли ўринларга бўлган имкониятимиз кескин пасайиб кетди. Барибир биз охиригача ҳаракат қиламиз. Назаримда, 4- ёки 5-ўринга курашсак бўлади. Ҳаммасини вақт кўрсатади. Боя айтдим-ку, барчасини вақт кўрсатади. Аслида камида ўтган йилги натижани кўрсатишимиз керак эди. Канчельскис айтганидек, биз охиригача кураш олиб борамиз.\nЖамоа тушкун кайфиятдами?\n- Ҳаммаси майлику-я, лекин ўз майдонимизда «Насаф» билан ўйиннинг охирги 10-15 сониясида ўз дарвозамиздан гол ўтказиб, тайёр ғалабани қўлдан чиқариб юборганимиздан кейин қаттиқ тушкунликка тушиб қолдик. Масалан, ўзимни оладиган бўлсам, орадан қанча вақт ўтган бўлса-да, ҳалигача ўша ўйинни унута олмаяпман. Ўйлашимча, бу йилги мавсумдаги энг аламли ўйинимиз бўлди. Ҳаттоки, мағлубиятдан ҳам ўтиб тушди. Жуда алам қиладиган бўлди.\nНима учун «Насаф»га қарши ўйинда ғалаба қўлдан чиқарилди?\n- Яна ўша омадсизлик панд берди. 1:0 ҳисобида ютаётганимиз учун балки ғалабани эрта нишонлашни бошлаб юборгандирмиз. Ҳаттоки, ҳакам томонидан қўшиб берилган дақиқаларнинг охиргисида мухлислар хам «Навбаҳор» ютди деб ўйлашиб, стадиондан чиқиб кетишган экан. Биз ҳам ғалабамизга ишониб қолгандик. Лекин футболда барибир охирги сонияларгача вазият ўзгариб кетиши мумкинлиги яна бир бор исботини топди. Ўйин ҳакамнинг охирги хуштаги чалингунига қадар бўлади. Канчельскис доим бизга футбол 90 дақиқа ва қўшимча вақтлари билан бўлади деб гапиради. Кўп ҳолларда охирги дақиқалар ҳам ҳал қилувчи аҳамият касб этади. Шунинг учун футболни сўнгги сонияларга қадар ўйнаш керак деб кўп айтарди. Унинг бу сўзлари ўз исботини топди. Ўша баҳсда биз ҳам, мухлисларимиз ҳам ғалабамизга ишонгандик. Фақат ўша охирги сонияларда бироз мувозанатни йўқотганимиз қимматга тушди. Мен учун бу ўйин ва ундаги дуранг натижа мағлубиятлардан ҳам ўтиб тушди.\nАндрей Канчельскис тўғрисида\n- Андрей Канчельскиснинг ўзига яраша дунёқараши бор. Унинг ўзига хос характери бор. Қолаверса, ўз услубига ҳам эга. Сэр Алекс Фергюссондан ўрганган билимларини бизга ҳам ўргатади. Ҳозир дунёда Англия чемпионати энг яхшиси ҳисобланади. Ўзи ҳам у ерда ўйнагани учун тўплаган тажрибаларини бизга ўргатиб боришга ҳаракат қилади. У айнан шундай хусусиятлари билан ҳам ажралиб туради.\nКанчельскис доим «МЮ»нинг ўйинларини кўрсатадими?\n- Ҳар доим эмас-ку, аммо керакли пайтларда мураббий бизга «Манчестер Юнайтед» ижросидаги ўйинларни кўрсатади. Айниқса, айрим вазиятлардаги эпизодларни бизга намойиш этиб, бунинг ўйинимизга ўхшаш жиҳатларини тушунтириб, нима қилиш кераклигимизни уқтиради. Шунинг учун футболни охиригача ўйнаш керак деб айтади. Айниқса, «Манчестер Юнайтед»нинг охирги 10 дақиқада керакли голлар уриб ютиб кетган вазиятларини бизга кўрсатади. Баъзида эса нимага жамоа биринчи бўлимда унчалик ўйнай олмаётгани муҳокама қилинади. Лекин шуни ҳам унутмаслик керакки, рақиб ҳам бундай пайтда тайёр бўлади. Жамоанинг ҳақиқий кучи, ўйинга тайёр ёки тайёр эмаслиги ўйиннинг охирги 30 дақиқасида билинади. Унгача эса ҳамма клуб тайёрлигини айтади. Хуллас, мураббийимиз бизга мана шундай жиҳатларни айтиб ўргатиб туради.\nҒофуров яна клубда қоладими?\n- Олдин мавсумни якунлаб олайлик. Албатта, қадрдон клубимда қолиб фаолиятимни давом эттирганим яхши. Ҳаммаси чемпионат тугаганидан кейин ойдинлашади. Шартномам эса тугаяпти ва яна бир йилга узайтириш варианти билан тузилган.\nФАКТ! “Навбаҳор” шу пайтгача “Бунёдкор”ни Тошкентда мағлубиятга учрата олмаган


Келинглар, чумолилардан муваффақиятга эришиш сирларини ўрганайлик. Чумолилар шундай услубларни ишлатадики, бу услублар уларни бир-бирига ёрдам бериб, муваффақиятга эришишига сабаб бўлган.\nҚайси биримиз ишда, ўқишда ёки уйда руҳий босимга учрамаганмиз?! Кўп учраганмиз, тўғрими? Неча марталаб муваффақиятсизлик ва тушкунликни ҳис қилганмиз. Сиз бир неча марталаб қилмоқчи бўлган ишингизни қилолмай қолиш ёки сиздан ўқилиши сўралган китобни ўқий олмаслик қўрқувини ҳис этгансиз. Ҳа, инсон кўпинча бу нарсаларни ҳис қилади. Биз чумолилар оламидан бу муаммога илмий ечим топа оламиз.\nТадқиқотлар хулосасига кўра, ер юзида чумолининг 11000 дан ортиқ тури бор экан. Чумолилар, тури ва сони кўп бўлишига қарамасдан, ўта аниқлик, тенглик, ўзаро ёрдам, тартиб-интизом билан меҳнат қилишар экан. Улар ҳатто раҳбарлик қиладиган “Қиролича чумоли” ёки уларни етаклайдиган “Қўмондон чумоли” бўлмаса ҳам шундай тарзда ишлашар экан. Ҳар бир чумоли ўзининг зиммасида нима вазифа борлигини жуда яхши билар экан.\nҚуйида чумолилар муваффақиятга эришиш учун қандай тактикаларни ишга солиши ҳақида сўз юритамиз.\nБу ўта муҳим қоида бўлиб, чумолиларнинг миясига программалаштириб қўйилган. Аллоҳ таоло ҳар бир чумолининг миясига шундай нарсани жойлаганки, ўша нарса чумолини ҳеч қачон умидсизликка тушмаслигини, маррага етишдан чарчамаслигини таъминлаб туради. Шунинг учун чумоли бир ишни, то мақсадига эришмагунча такрорлайверади.\nЧумоли ризққа эга бўлиш, донни ёки баргни маҳкам ушлаш, уни кўтариш ва бир жойга олиб бориб қўйишга интилади. У бу ишни юз мартадан ортиқ бажариши мумкин. У бу ишдан ҳеч қачон чарчамайди, малолланмайди ва умидсизликка тушмайди. Мана шу унинг муваффақиятга эришишдаги энг муҳим техникаларидан биридир.\nПсихологлар айтишадики, инсон ҳаётда зафарга, ютуққа, маррага эришиш учун умидни узмаслик талаб этилади. Агар умидсизликка тушса ва ҳаракатни тўхтатса, натижага эришолмас экан.\nБу қоида ҳам чумолилар муваффақиятининг сирларидан биридир.\nЧумолиларда тавозеъ, тиришиб ишлаш ва ихлос бор. Чумоли, гарчи ундан талаб қилинмаса ҳам, ихлос билан ишлашидан, ўз ишини пухта қилиб бажаришидан хабарингиз борми?! Олимлар мана шуни кашф этишди. Ҳар бир чумоли ўз ишини энг комил шаклда адо этар экан. Уларнинг ишида хиёнат, алдов ва ўйинқароқлик йўқ экан. Улар ихлос билан, ишга жиддий ёндашиб меҳнат қилишар экан. Бу – маррага эришиш, зафарни қўлга киритишнинг энг катта омилидир. Банданинг нафақат бу дунёда, балки, охиратда нажотга эришишининг энг катта сабаби – ихлосдир!\n“Ўзини фидо қилиш ва бошқаларни ўзидан устун деб билиш!”\nБиласизми, чумолилар бошқаларни ҳимоя қилиш, уларнинг роҳат-фароғатини таъминлаш ва уларга таом олиб келиш учун керак бўлса ўзини ҳам қурбон қилар экан. Улар ўзаро бирикиш орқали ажойиб “жонли кўприк” ясашар экан. Мана шу кўприкни ясаш пайтида кўплаб чумолилар устидаги чумолиларнинг оғирлигидан, оғриқдан вафот этар экан. Бошқалар ўша кўприкдан эсон-омон ўтиб олишлари учун бир гуруҳ чумолилар ўз жонларини хатарга қўяр эканлар. Субҳаналлоҳ!\nПсихологлар айтишича, бир ишда фидокорлик кўрсатиш ўша ишнинг муваффақиятли битишига сабаб бўлар экан.\n“Жамоавий режалаштириш ва ўзаро ёрдам!”\nКўпчилик инсонлар ёлғиз ўзи қарор қабул қилиши, бошқалар билан ўзаро ёрдамнинг йўқлиги ёки улар билан маслаҳатлашмаслик оқибатида муваффақиятсизликка дучор бўлади.\nМутахассисларнинг айтишича, чумолилар бир ишни ҳеч қачон ёлғиз бажаришмас экан. Балки кўпчилик бўлиб, жамоавий тарзда бажаришаркан. Катта-катта ширкатларда ҳам биргалашиб ишлаш, бир-бирига амалий ва фикрий ёрдам бериш, ўзаро маслаҳатлашиш муваффақият гарови бўлиб хизмат қилади.\nАлбатта, бу ҳаётда муваффақият қозонишнинг катта омилларидан бири аниқ мақсаддир. Ким аниқ мақсадсиз ҳаракат қилса, ҳеч қачон маррага етолмайди. Чумолилар олдин аниқ бир мақсадни ўз олдига қўйиб олиб, унга эришиш йўлида кўпчилик бўлиб, бутун жамоа бўлиб ҳаракат қилар экан.\n“Ишни ўз эгаларига топшириш!”\nИшлаш жараёнида вазифалар ихтисосликларга қараб тақсимланар экан. Бир чумоли қўриқчилик ишига масъул бўлса, бошқаси кузатиш, хатардан огоҳлантириш ишига масъул бўлар, яна бири ёшлар тарбиясига, бошқаси эса бинонинг мудофаасига масъуллик қилар экан. Шу тарзда чумолиларда ишлар ўз мутахассисларига топширилар экан. Албатта, ишни ўз эгасига топшириш унинг пухта, пишиқ ва сифатли ва энг муҳими ўз вақтида бажарилишига сабаб бўлади.\n“Яшаш жойида зарарли одатлар, ишлардан холи бўлиш!”\nЧумолилар ўзлари яшайдиган инларида зарарли ишлар, одатларни қилишмас, ҳамма муҳим, жиддий иш билан банд бўлар экан. Бекорчилик, бировларга зиён етказиш каби нарсалар уларда кузатилмас экан.\nДўстларим! Бу айтилганлардан бироз бўлсада фойда олдингизми? Ишда, ўқишда, уйда, кўчада ва бошқа яхши жойларда муваффақиятга эришиш сирларини бироз бўлса-да билиб олдингизми? Бу заиф жонзотдан нимадир ўргана олдингизми? Кўриниши заиф бўлса-да, аммо иродаси, азму қарори билан кучли ҳашаротдир.\nДарҳақиқат, у Буюк Холиқнинг ажойиб қилиб яратган махлуқидир. Қуръони Каримда шу митти жонзотнинг номи билан аталган сура борлигини биласизми? Ўзи митти бўлса ҳам қиладиган ишлари митти эмаслигини энди англаб етдингизми?\nАллоҳ таоло Қуръони Каримдаги “Чумолилар” деб номланган сурада шундай деган:\n“Бу ҳар бир нарсани пухта қиладиган Аллоҳнинг санъатидир. Албатта, у нима қилаётганингиздан хабардордир” (Намл сураси, 88-оят).\n1798 марта ўқилди


«Таълим тўғрисида»ги қонуннинг янги таҳрири эълон қилинди – ВОҲА\nҲужжат 1997 йилдан буён амал қилиб келаётган эскирган “Таълим тўғрисида” ва “Кадрлар тайёрлаш миллий дастури тўғрисида”ги қонунларни алмаштиради. Norma янги қонуннинг асосий фарқлари ҳақида қисқача маълумот берди.\nназарий – таълим ташкилоти негизида, амалий – таълим олувчининг иш жойида бирга олиб бориладиган дуал таълим;\nэкстернат тартибидаги таълим – ўқув дастурларини мустақил равишда ўзлаштиришни ўз ичига олиб, унинг якунлари бўйича таълим олувчилардан давлат таълим муассасаларида якуний ва давлат аттестацияларидан ўтиш;\nтаълим ташкилотлари томонидан берилаётган таълимнинг мазмуни ва сифати таълим тўғрисидаги қонун ҳужжатларига номувофиқлигини аниқлаган ҳолларда – уларни бартараф этиш юзасидан уларга тақдимномалар киритиш. Тақдимнома бажарилмаган тақдирда – таълим ташкилотининг давлат аккредитацияси тўғрисидаги сертификатини бекор қилиш.


10:11, 31.03.2021 // 13422\nИлон Маскнинг SpaceX компаниясига тегишли Starship космик кемаси прототипи синов парвози чоғида қўниш пайтида яна портлаб кетди. Бу ҳақда Deutsche Welle хабар бермоқда.\nЎн биринчи серияли Starship SN11 синов қурилмаси компаниянинг Техас штатидаги Бока-Чика аҳоли пунктидаги полигонидан учирилди. Тўғридан-тўғри трансляция SpaceX’нинг Twitter’даги саҳифаси орқали олиб борилди.\nКема 10 километр баландликка чиқиб, двигателнинг ўчирилиши, аэродинамик тормозланиш ва вертикал ҳолатга қайтиш учун двигателларни қайтадан ишга туширишни муваффақиятли машқ қилди. Сўнг Ерга тушиб, қўнишдан бир дақиқа аввал портлаб кетди. SpaceX ҳозирча ҳодиса сабабини маълум қилгани йўқ.\nБу ракеталарнинг суборбитал баландликка парвоз қилиш билан боғлиқ тўртинчи муваффақиятсиз синовидир.\nStarship’нинг саккизинчи ва тўққизинчи прототиплари 2020 йил декабрида ва 2021 йил февралида синов парвозлари чоғида қўниш пайтида портлаб кетган эди.\nStarship SN10 (ўнинчи серияли синов қурилмаси) эса 4 март куни учирилди. Ўшанда SpaceX парвоз синовлари пайтида биринчи марта Starship прототипини қўндиришга муваффақ бўлди. Лекин у қўнганидан кейин 7 дақиқа ўтиб портлаб кетди.\nStarship космик кемаси ва ўта оғир ракетаси Ерга яқин орбита, Ой ва Марсга экипаж ва юкларни олиб чиқишга мўлжалланган. Starship Ерга яқин орбитага 100 тоннадан ортиқ юкни етказишга қодир бўлган тарихдаги энг кучли ташувчи ракета бўлиши кутилмоқда.\nМарсга учишга мўлжалланган Starship ракетаси прототипи қўнганидан кейин портлаб кетди (видео)\nИлон Маск Starship ракетаси прототипининг ҳалокати сабабини маълум қилди\n13:50 Кеча // 93583\n21:17, 15.01.2022 // 87664\n22:10, 15.01.2022 // 76037\n19:35 Кеча // 72802\n14:09 Кеча // 67480


Ўзбек-қирғиз тараққиёт жамғармасини ташкил этиш тўғрисидаги битим тасдиқланди – Kommers.uz\nИқтисодиёт\t7:15 | 4.11.21\nЎзбек-қирғиз тараққиёт жамғармасини ташкил этиш тўғрисидаги битим тасдиқланди\nПрезидентнинг халқаро шартномаларни тасдиқлаш бўйича қарори қабул қилинди\n«Халқаро шартномани тасдиқлаш тўғрисида»ги Президент қарори қабул қилинди. Бу ҳақда Адлия вазирлигининг Huquqiy axborot канали хабар берди.\nМаълум бўлишича, қарор билан 2021 йил 11 мартда Тошкент шаҳрида имзоланган Ўзбекистон ва Қирғизистон ҳукуматлари ўртасида Ўзбек-қирғиз тараққиёт жамғармасини ташкил этиш тўғрисидаги битим тасдиқланган.\nТаъкидланишича, Инвестициялар ва ташқи савдо вазирлиги битимни амалга ошириш учун масъул ҳисобланади.\nАввалроқ Ўзбекистонда айрим тадбиркорларга мол-мулк ва ер солиқларини тўлашни 6 ойга кечиктириш ҳуқуқи берилиши хабар қилинганди. Шунингдек, Президент янги уй-жой массивлари нархини 2021 йилги даражада ушлаб қолиш зарурлигини айтгани ҳақида хабар берилди.


Буюк адиб Габриэл Гарсиа Маркес билан видолашув - BBC News O'zbek\nБуюк адиб Габриэл Гарсиа Маркес билан видолашув\nМексика ва Колумбияда 87 ёшида оламдан ўтган Нобел мукофоти совриндори Габриэл Гарсиа Маркес билан видолашув маросимлари бўлиб ўтган.\n22 апрел куни буюк адиб Габриэл Гарсиа Маркес узоқ йил яшаб ижод қилган Мексико Ситида ёзувчи билан видолашув маросими бошланди.\nАдиб жасади кули шаҳардаги Нафис санъат саройига видолашув маросими учун қўйлди.\nЎтган ҳафта ёзувчининг жасади куйдирилди.\nВидолашув маросимида Мексика ва Колумбия президентлари нутқ сўзладилар.\n1982 йилда адабиёт учун Нобел мукофотига сазовор бўлган ёзувчи Колумбияда таваллуд топган эди.\nМаркес барча замонлардаги испан тилли ёзувчиларнинг энг буюги деб тан олинган. Ёзувчининг энг буюк асари "Ёлғизликнинг 100 йили" романидир.\nГабриэл Гарсиа Маркес Колумбиянинг Аракатака шаҳрида 1928 йил 6 мартида туғилган. Бироқ унинг фармацевт отаси 1927 йилда туғилган, деб таъкидлаб келган. Кўп ўтмай ота-онаси болакайни бобоси қўлида қолдириб кетишади.\nГарсиа Маркес Иезуит коллежида ҳуқуқни ўрганишни бошлайди. Бироқ ўқишни ташлаб журналист сифатида ишлайди. 1971 йилда унги Колумбия университетининг фахрий дипломи топширилган.\n"Танҳоликнинг 100 йили" ғояси ёзувчида 1965 йилда туғилган ва Гарсиа Маркес романни бир йил давомида ёзиб тугатади. Испан тилида чиққан китоб 1 ҳафтада сотилиб кетади. Кейинги 30 йил мобайнида китобнинг 20 миллиондан ортиқ нусхаси сотилади ва жаҳоннинг 30 дан зиёд тилига таржима қилинган.\nNew York Times рўзномаси шундай таъриф берган: "Ёлғизликнинг 100 йили" Инжилдаги "Борлиқ китоби"дан кейин бутун одамзод ўқиши керак бўлган адабий асардир.\nДунёга машҳур бўлган Габриэл Гарсиа Маркес Колумбия ҳукумати билан қатор партизан қуролли гуруҳлари ўртасида воситачи бўлиш таклифи билан чиқди.\nГарсиа Маркес ва Куба раҳбари Фидел Кастро қалин дўстга айландилар. Маркес айтишича, ўзларининг дўстлиги китобларига асосланган.\n1982 йилда Гарсиа Маркес адабиёт бўйича Нобел мукофотига лойиқ топилди.\n2006 йилда Аракатака шаҳри ҳокими шаҳар номини "Ёлғизликнинг 100 йили"даги тўқима шаҳар Макондо билан алмаштириш ғояси билан чиқади. Таклиф овоз беришга қўйилади, овоз берганларнинг 90 фоизи маъқуллайди, бироқ талаб қилинган сондаги сайловчининг ярми қатнашгани маълум бўлади. Ёзувчининг ўзи эса бу борада сукут сақлаган.\n2007 йилда рафиқаси Мерседес ҳамроҳлигида Гарсиа Маркес ўзи туғилган шаҳарга 20 йилдан ортиқ вақт давомида биринчи марта ташриф буюрди. Уни ҳамма Габо деб яхши кўради, унга йўл очиш учун полиция оломонни туртиб-итаришига тўғри келганди.\n2012 йилда ёзувчининг укаси Гарсиа Маркес ақли заифликка учраганини маълум қилган. Шундан кейин машҳур ёзувчи омма олдида кам кўриниш берди.\n30 йилдан ортиқ Мексикада яшаган Гарсиа Маркес 2014 йил март ойида шифохонага ётқизилган. 8 апрелда уйига қайтган эди.


Ўзбекистонда чекиш ва ичиш тақиқланган жамоат жойларининг аниқ рўйхати ... - UzNews.uz\n24 августа, 11:20 853 0\nЎзбекистонда чекиш ва ичиш тақиқланган жамоат жойларининг аниқ рўйхати тузилмоқда\nҚонун лойиҳаси депутатлар томонидан иккинчи ўқиш жараёнида турибди.\nБугун, 24 август куни “Юксалиш” УҲ томонидан алкоголь ва тамаки бозорини тартибга солиш, ишлаб чиқариш ва реализация қилиш тизимларини такомиллаштириш, узумчилик ва виночиликни янада ривожлантириш соҳасига бағишланган жамоатчилик эшитуви ўтказилди.\nUzNews.uz мухбири алкоголь ва тамаки маҳсулотларини истеъмол қилиш мумкин бўлмаган жамоат жойлари ҳақида сўради.\nСаноат корхоналари фаолиятини мувофиқлаштириш ва стандартлаштириш бўлими бошлиғи Санжар Саломов Қонунчилик палатасида иккинчи ўқиш жараёнида бўлган лойиҳада кўзда тутилган жамоат жойлари ҳақида маълумот берди.\n“Масалан, иш жойларида, хиёбонлар ва истироҳат боғлари, катталар ва болалар йиғиладиган жойлар, мактаблар, масжидларда чекишни тақиқлаш назарда тутилган”, - дейди Санжар Саломов.\nЭслатиб ўтамиз, ушбу қонун лойиҳасида алкоголь ва тамаки маҳсулотларини сотиш ва сотиб олишнинг минимал ёши 21 ёш этиб белгиланган.\n22 сентября, 17:34 851 1\n24 сентября, 11:40 411 0


Хорижий фуқароларга таълим бериш\nЎзбекистонда хорижий фуқароларини ўқитиш\n7903 марта ўқилди\nХорижий фуқаролар Ўзбекистондаги умумтаълим мактаблари, коллежларда ва олий таълим муассасаларида таълим олиши, илмий фаолият билан шуғулланиши мумкин.\nТаълим муассасаларида хорижий фуқароларни ўқитиш тегишли таълим муассасаларининг таълим дастурларида назарда тутилган тилларда олиб борилади.\nХорижий фуқароларни ўқишга қабул қилиш ва ўқитиш бўйича барча ишларни ташкил этиш, ўқув-методик раҳбарлик қилиш ва мувофиқлаштириш умумтаълим мактабларида Халқ таълими вазирлиги томонидан, бошқа таълим муассасаларида - Олий ва ўрта махсус таълим вазирлиги томонидан амалга оширилади.\nЎзбекистонда хорижий фуқароларни таълим муассасаларига ўқишга қабул қилиш учун қуйидагилар асос бўлади:\nОлий ва ўрта махсус таълим вазирлиги ва Халқ таълими вазирлиги томонидан дастлабки экспертизадан ва рўйхатдан ўтказиладиган жамоавий ва шахсий шартномалар ҳамда контрактлар.\nумумий ўрта маълумот;\nолий таълим муассасасидан кейинги таълим олишлари мумкин.\nХорижий фуқаролар Ўзбекистон таълим муассасаларига тўлов-контракт асосида қабул қилинади.\nТўлов-контракт асосида ўқиш қиймати асосида Ўзбекистон таълим муассасаларига қабул қилиш бўйича Давлат комиссияси томонидан белгиланади.\nЎқиш учун келган хорижий фуқаролар тиббий текширувдан ўтадилар.\nТаълим муассасаларига қабул қилиш учун рухсат берилмайдиган касалликлар рўйхати\nсил касаллигининг очиқ формалари (актив ривожланувчи ўпка сили, трахеобронхиал, қоринорти ва переферик лимфа тугунлари, йирик суяклар, ҳалқум, ичак ва тери актив сили);\nривожланган ўпка-юрак етишмовчилиги (III-даража) билан кечувчи ўпканинг сурункали касалликлари;\nбарча босқичдаги хавфли ўсма касалликлари, икки йил олдин радикал даволанган ҳолатларидан ташқари;\nII ва III-даражали қон айланишининг бузилиши билан кечувчи юрак мушак ва клапанларининг органик ўзгаришлари (туғма ва орттирилган);\nтурғун буйрак етишмовчилиги билан кечувчи буйрак ва бошқа аъзолар касалликлари;\nэндокрин касалликлар: ақлий фаолиятни пасайишига олиб келувчи туғма гипотериоз ва бошқа туғма касалликлар;\nқон касалликлари: ўткир лейкозлар, апластик камқонлик;\nтуғма ва сурункали органик асаб касалликлари, шунингдек, ақл-заковатнинг чуқур ва турғун бузилишлари, психопатик бузилиши, яққол намоён бўлган неврологик белгилар ёки психопатик хулқ-атвор асоратлари билан ўтказилган оғир касалликлар (энцефалит, менингит, арахноидит, бош ва орқа миянинг ёпиқ жароҳатлари ва бошқалар);\nтўхтовсиз ривожланиш билан кечувчи шизофрения (оддий, гебефреник, параноид турлари): а) хуружсимон ривожланиш билан кечувчи шизофрения (турлари: катотоник, галюцинатор, параноид); б) тўлқинсимон кечувчи шизофрения (турлари: циркуляр, депрессив-параноид, онейроид-катотоник) тез-тез хуружланувчи ва қисқа ремиссияли ҳолатларда; в) суст кечувчи шизофрениянинг хуруж даври;\nтез-тез такрорланувчи тутқаноқли, тутқаноқсиз ва психоматор хуружлари билан, шунингдек, хушнинг хиралашуви ва оғир дисфория билан.\nкам такрорланувчи хуружлар билан кечувчи эпилепсия, шахснинг чуқур ўзгариши ва ақл-заковат бузилиши билан, эпилептик психозлар, тез-тез хуружланувчи циклотимия, маниакал депрессив психоз, тез-тез такрорланувчи маниакал депрессив ҳолатлар;\nшахснинг патологик ривожланиши ҳар хил турлари, меҳнатга қобилияти пасайиши билан, психопатиянинг яққол тури ёки тез-тез декомпенсацияланиши билан кечувчи турлари;\nоғир, сурункали кечувчи, қайталанувчи тери касалликларининг ногиронликка олиб келувчи (пуфакчали эпидермолиз, слеродактилия, артропатик псориаз турлари, тарқок қизил тери сили (волчанка);\nзахмнинг юқумли босқичи;\nтрахоманинг I, II, III-даражалари;\nгиёҳвандлик, токсикоманиянинг (тамакига тобеликдан ташқари) барча турлари;\nорттирилган иммун танқислиги синдроми (ОИТС/ОИВ).\nўқишга қабул қилиш ҳақида ариза;\nўрганилган фанлар ва улар бўйича имтиҳонларда олинган баҳолар (баллар) кўрсатилган ҳужжатларнинг асл нусхалари;\nсоғлиғи тўғрисидаги тиббий хулоса;\nмиллий паспорт (амалдаги визаси билан) ёки туғилганлик ҳақидаги гувоҳнома;\n4 х 6 см ўлчамдаги 6 та фотосурат.\nМактабларга хорижий фуқаро маълумоти бор йўқлигидан қатъий назар қабул қилинади. Агар мактаб таълимни олаётган бўлса уни мактабнинг тегишли синфидан таълимни давом эттиради.\nЎрта махсус, касб-ҳунар таълими муассасаларига умумий ўрта таълим маълумотига мувофиқ бўлган маълумотга эга бўлган хорижий фуқаролар қабул қилинади.\nОлий ўқув юртларига умумий ўрта ёки ўрта махсус, касб-ҳунар таълими маълумотига мувофиқ бўлган маълумотга эга бўлган хорижий фуқаролар қабул қилиниши мумкин.\nХорижий фуқаролар олий ўқув юртларига кириш тест синовлари натижаларига кўра қабул қилинади. МДҲ мамлакатларидан келган хорижий фуқаролар олий таълим муассасалари бакалавриатига олий таълим муассасаси томонидан белгиланадиган тартибда ўтказиладиган суҳбат натижасида қабул қилинади.\nХорижий фуқароларнинг тест синови (суҳбат) топшириши учун рухсатнома Олий ва ўрта махсус таълим вазирлиги томонидан берилади.\nТест синовлари (суҳбат) натижалари хорижий фуқароларни олий ўқув юртига ўқишга қабул қилиш юзасидан қарор қабул қилиши учун асос ҳисобланади.\nЎзбекистон қонун ҳужжатларига амал қилиш, маҳаллий урф-одат ва анъаналарга ҳурмат билан муносабатда бўлиш, республикада хорижий фуқароларнинг бўлиши ва ҳаракатланиши бўйича белгиланган қоидаларни бажариш;\nинтизомга риоя қилиш, машғулотларга қатнашиш, ўқув режалари ва дастурларида назарда тутилган ўқув ва ишлаб чиқариш ишларининг барча турларини бажариш, имтиҳон ва синовларни белгиланган муддатларда топшириш;\nтаълим муассасасининг ва талабалар ётоқхонасининг ички тартиб-қоидаларини бажариш;\nтаълим муассасаси раҳбарларининг кўрсатма ва фармойишларини бажариш.\nЎқишда ўзлаштирмаслик, интизомни, таълим муассасаси ва талабалар ётоқхонасининг ички тартиб-қоидаларини бузганлик учун, шунингдек Ўзбекистон қонун ҳужжатларида назарда тутилган бошқа сабабларга кўра хорижий ўқувчиларга нисбатан таълим муассасаси рўйхатидан чиқариб юборишгача бўлган маъмурий чоралар кўрилиши мумкин.\nЎзбекистон ҳудудида бўлиш қоидаларини бузганлик учун улар белгиланган тартибда республикадан чиқариб юборилади.\nЎқиш учун келган хорижий фуқароларнинг зарур маблағлари бўлмаган тақдирда уларни Ўзбекистондан чиқариб юбориш бўйича харажатлар тегишли таълим муассасаси томонидан амалга оширилади.\nТаълим муассасаларида ўқув йили 2 сентябрдан бошланади. Таътилларнинг бошланиш ва тугаш вақти, уларнинг давом этиш муддати муайян таълим муассасасининг ўқув режаларига мувофиқ белгиланади.\nЎқишни тугатгандан кейин хорижий фуқароларга маълумоти тўғрисида белгиланган намунадаги тегишли ҳужжатлар берилади.\nЎзбекистон Республикасининг Қонуни "Таълим тўғрисида";\nЎзбекистон Респуликаси Вазирлар Маҳкамасининг қарори. 393-сон. 20.06.2017 й.


Ўзбекистонда Бутун жаҳон болалар куни нишонланмоқда | Uzbekistan Today\nБош саҳифа / Социум / Ўзбекистонда Бутун жаҳон болалар куни нишонланм...\nЎзбекистонда Бутун жаҳон болалар куни нишонланмоқда\n2017 йил Бутун жаҳон болалар кунининг асосий эътибори болалар ва ёшлар барча масалалар юзасидан ўз қарашларини ифодалаш учун ҳуқуқларига қаратилди.\nБолалар ва ёшлар ўзларининг ҳуқуқларига риоя этилиши масалаларини муҳокама этиш учун оммавий ахборот воситалари, сиёсат, бизнес, спорт, мактаб, мусиқа ва хордиқ чиқаришлардан фаол фойдаланиш имконларига эга.\nЮНИСЕФ ва шериклари Бутун жаҳон кунини қизиқарли тадбирлар билан ўтказиш учун кучларини бирлаштиришди.\nЭлектрон оммавий ахборот воситалари миллий ассоциацияси болалар томонидан ва болалар учун телемарафонни ташкиллаштирди. 20 ноябрь куни MY5 телеканали ўтказадиган телемарафонда репортер ва телебошловчилар болалар тинчлик ва ҳотиржамлигини, фаровон ҳаётини ўз тенгдошлари, қарорлар қабул қиладиган мансабдор шахслар, машҳур кишилар билан муҳокама қилишади. Ёшлар ўз нуқтаи назарларини билдиришди, ўз ҳуқуқларини амалга ошириш бўйича ечимларни таклиф этишди.\nЮНИСЕФ Korzinka.uz супермаркетлар тармоқлари билан ҳамкорликда ёшлар гуруҳлари , жумладан ногирон болалар билан тадбирлар ўтказиш учун чамбарчас иш олиб боришди. Супермаркетларнинг бирида экскурсия ўтказилгандан кейин болалар тармоқнинг раҳбарияти билан учрашишди. Магазинларда болалар учун қулай шароитлар яратиш бўйича таклифлар беришди. “Бизлар Korzinka.uz супермаркетларидан бири ва офисга ташриф буюрган болалар билан учрашганимиздан мамнунмиз, ” – деди Алишер Ҳошимов, тижорат директори. “Командамиз иши юзасидан билдирган фикрларни қизиқиш билан тингладик, фойдали тавсиялар ҳам билдирилди. Болалар фикрларини тинглаш керак ва уларни нуқтаи назарларини ҳурмат қилиш кераклигига яна бир бор ишонч хосил қилдик”.\nЮНИСЕФ ва унинг шериги - Ucell уяли алоқа оператори болалар ва ўсмирлар учун интерфаол тадбирини ташкил қилишди. Ешлар Ucell томонидан Ўзбекистонда амалга оширилаётган инновацион лойиҳалар билан танишишди. “Болалар бизнинг келажагимиз. Шунинг учун ҳам ўсиб бораётган авлоднинг фаровонлиги – бизнинг асосий вазифамиз, ” - деди Тон Грюнберг, Ucell бош директори.


Қорақалпоғистон Республикаси Қонунлари Archives – Қорақалпоғистон Республикаси Жўқорғи Кенгеси\n26 Октябрь 2021 11:10:27\n20.11.2019 23:41:30 689 Қорақалпоғистон Республикаси Қонунлари\nҚОРАҚАЛПОҒИСТОН РЕСПУБЛИКАСИНИНГ ҚОНУНИ 11.12.2012 й. №132/Х ҲОМИЙЛИК ТЎҒРИСИДА Ушбу Қонунга қуйидагиларга мувофиқ ўзгартиришлар киритилган 28.12.2016 й. 119/ХII-сонли Қорақалпоғистон Республикаси Қонуни 11.08.2017 й. 153/XVII-сонли Қорақалпоғистон Республикаси Қонуни 1-БОБ. УМУМИЙ ҚОИДАЛАР 1-модда. Ушбу Қонуннинг мақсади Ушбу Қонуннинг мақсади Батафсил →\n20.11.2019 23:40:22 696 Қорақалпоғистон Республикаси Қонунлари\nҚОРАҚАЛПОҒИСТОН РЕСПУБЛИКАСИНИНГ ҚОНУНИ 04.04.2018 й. №133/XV ЁШЛАРГА ОИД ДАВЛАТ СИЁСАТИ ТЎҒРИСИДА 1-БОБ. УМУМИЙ ҚОИДАЛАР 1-модда. Ушбу Қонуннинг мақсади Ушбу Қонуннинг мақсади ёшларга оид давлат сиёсати соҳасидаги муносабатларни тартибга солишдан иборат. 2-модда. Ёшларга оид давлат сиёсати тўғрисидаги Батафсил →\n20.11.2019 23:38:45 1186 Қорақалпоғистон Республикаси Қонунлари\nҚОРАҚАЛПОҒИСТОН РЕСПУБЛИКАСИНИНГ ҚОНУНИ 25.06.1997 й. №259/I ФУҚАРОЛАР СОҒЛИҒИНИ САҚЛАШ ТЎҒРИСИДА Ушбу Қонунга қуйидагиларга мувофиқ ўзгартиришлар киритилган 28.12.2001 й. 144/II-сонли Қорақалпоғистон Республикаси Қонуни 12.11.2008 й. 201/III-сонли Қорақалпоғистон Республикаси Қонуни 28.12.2010 й. 64/IV-сонли Қорақалпоғистон Республикаси Қонуни 11.08.2017 й. 153/XVII-сонли Қорақалпоғистон Батафсил →\n20.11.2019 23:37:31 909 Қорақалпоғистон Республикаси Қонунлари\nҚОРАҚАЛПОҒИСТОН РЕСПУБЛИКАСИНИНГ ҚОНУНИ 14.03.2000 й. №35/II ТУРИЗМ ТЎҒРИСИДА Ушбу Қонунга қўйидагиларга мувофиқ ўзгартиришлар киритилган: 18.08.2018 й. 200/ХХII-сонли Қорақалпоғистон Республикаси Қонуни 1-модда. Ушбу Қонуннинг мақсади Ушбу Қонуннинг мақсади туризм соҳасидаги муносабатларни ҳуқуқий жиҳатдан тартибга солиш, туристик хизматлар бозорини Батафсил →\n20.11.2019 23:36:31 1895 Қорақалпоғистон Республикаси Қонунлари\nҚОРАҚАЛПОҒИСТОН РЕСПУБЛИКАСИНИНГ ҚОНУНИ 15.12.1997 й. №295/I ТАЪЛИМ ТЎҒРИСИДА (янги таҳрири) Ушбу Қонунга қуйидагиларга мувофиқ ўзгартиришлар киритилган 30.09.2014 й. 229/ХVI-сонли Қорақалпоғистон Республикаси Қонуни 18.08.2018 й. 200/ХХII-сонли Қорақалпоғистон Республикаси Қонуни 26.12.2018 й. 225/ХХII-сонли Қорақалпоғистон Республикаси Қонуни УМУМИЙ ҚОИДАЛАР Батафсил →\n20.11.2019 23:35:35 653 Қорақалпоғистон Республикаси Қонунлари\nҚОРАҚАЛПОҒИСТОН РЕСПУБЛИКАСИНИНГ ҚОНУНИ 28.08.1999 й. №463/I РЕКЛАМА ТЎҒРИСИДА Ушбу Қонунга қуйидагиларга мувофиқ ўзгартиришлар киритилган 12.11.2003 й. 227/II-сонли Қорақалпоғистон Республикаси Қонуни 05.10.2007 й. 165/III-сонли Қорақалпоғистон Республикаси Қонуни 26.12.2007 й. 180/III-сонли Қорақалпоғистон Республикаси Қонуни 22.05.2010 й. 31/II-сонли Қорақалпоғистон Республикаси Қонуни Батафсил →\n20.11.2019 23:34:30 716 Қорақалпоғистон Республикаси Қонунлари\nҚОРАҚАЛПОҒИСТОН РЕСПУБЛИКАСИНИНГ ҚОНУНИ 05.10.2007 й. №161/III ОММАВИЙ АХБОРОТ ВОСИТАЛАРИ ТЎҒРИСИДА (янги таҳрири) 1-БОБ. УМУМИЙ ҚОЙДАЛАР 1-модда. Ушбу Қонуннинг мақсади Ушбу Қонуннинг мақсади оммавий ахборот воситаларининг ташкил этилиши, фаолият кўрсатиши ва фаолиятининг тугатилиши соҳасидаги муносабатларни тартибга солишдан иборат. Батафсил →\n20.11.2019 23:33:32 726 Қорақалпоғистон Республикаси Қонунлари\nҚОРАҚАЛПОҒИСТОН РЕСПУБЛИКАСИНИНГ ҚОНУНИ 27.06.2014 й. №205/XV ОДАМНИНГ ИММУНИТЕТ ТАНҚИСЛИГИ ВИРУСИ КЕЛТИРИБ ЧИҚАРАДИГАН КАСАЛЛИК (ОИВ ИНФЕКЦИЯСИ) ТАРҚАЛИШИГА ҚАРШИ КУРАШИШ ТЎҒРИСИДА Ушбу Қонунга қўйидагиларга мувофиқ ўзгартиришлар киритилган: 11.08.2017 й. 153/XVII-сонли Қорақалпоғистон Республикаси Қонуни 1-БОБ. УМУМИЙ ҚОИДАЛАР 1-модда. Ушбу Қонуннинг мақсади Ушбу Батафсил →\n20.11.2019 23:32:03 663 Қорақалпоғистон Республикаси Қонунлари\nҚОРАҚАЛПОҒИСТОН РЕСПУБЛИКАСИНИНГ ҚОНУНИ 12.11.2003 й. № 217/II НОШИРЛИК ФАОЛИЯТИ ТЎҒРИСИДА Ушбу Қонунга қўйидагиларга мувофиқ ўзгартиришлар киритилган: 27.06.2014 й. 209/ХV-сонли Қорақалпоғистон Республикаси Қонуни 1-модда. Ноширлик фаолияти тўғрисидаги қонун ҳужжатлари Қорақалпоғистон Республикасида ноширлик фаолияти соҳасидаги муносабатлар ушбу Қонун ва Батафсил →\n20.11.2019 23:31:01 745 Қорақалпоғистон Республикаси Қонунлари\nҚОРАҚАЛПОҒИСТОН РЕСПУБЛИКАСИНИНГ ҚОНУНИ 05.01.2009 й. №227/III НОДАВЛАТ НОТИЖОРАТ ТАШКИЛОТЛАРИ ФАОЛИЯТИНИНГ КАФОЛАТЛАРИ ТЎҒРИСИДА 1-БОБ. УМУМИЙ ҚОИДАЛАР 1-модда. Ушбу Қонуннинг мақсади Ушбу Қонуннинг мақсади нодавлат нотижорат ташкилотлари фаолиятига кафолатлар бериш, уларнинг ҳуқуқлари ва қонуний манфаатлари ҳимоя қилинишини таъминлаш, нодавлат Батафсил →